title: Karl Schmidt-Rottluff

text: ”Die Brücke” –yhdistys toimi vuoteen 1913 asti. Schmidt-Rottluff oli kuitenkin jossain määrin erakko luonteeltaan, eikä juurikaan osallistunut aktiivisesti yhdistyksen toimintaan. Mieluiten hän vietti aikaansa yksin Pohjanmeren rannikolla, maalaten maisemia ja asetelmia. Schmidt-Rottluffin tyyliä voidaan kuvailla aggressiivisen ekspressionistiseksi. Värit olivat usein räjähtävän kirkkaita, ääriviivat murrettuja ja muodot karkean tyyliteltyjä. Perspektiivin puute teki joistakin hänen maalauksistaan melkeinpä abstrakteja värisommitelmia.


title: Karl Schmidt-Rottluff

text: 1910-luvulla Schmidt-Rottluff sai kubistisia vaikutteita mm. Picassolta. Myös afrikkalainen kansantaide vaikutti suuresti häneen. Noihin aikoihin Schmidt-Rottluff alkoi maalata myös muotokuvia.


title: Karl Schmidt-Rottluff

text: 1. maailmansodan jälkeen Schmidt-Rottluff teki mm. puupiirroksia, joiden aiheet olivat usein uskonnollisia. Maalauksien värit muuttuivat hillityimmiksi, mutta tyyli oli yhä edelleen voimakkaan ekspressionistinen.


title: Karl Schmidt-Rottluff

text: Hitlerin valtakaudella Schmidt-Rottluff luokiteltiin ”rappiotaiteen” edustajaksi, ja niinpä hänet asetettiin näyttelykieltoon vuonna 1936 ja maalauskieltoon vuonna 1941. Vuonna 1943 merkittävä osa hänen tuotannostaan tuhoutui Berliinin pommituksissa.


title: Karl Schmidt-Rottluff

text: 2. maailmansodan jälkeen Schmidt-Rottluffin maine palautettiin ja hänet nimitettiin Berliinin kuvataideakatemian professoriksi. Vuonna 1967 perustettiin hänen aloitteestaan Berliiniin Brücke-museo, joka keskittyy esittelemään ko. taiteilijayhdistyksen tuotantoa.


title: 100 kimmaa

text: 100 kimmaa () on Michael Davisin ohjaama ja käsikirjoittama komediaelokuva vuodelta 2000. Se kertoo nuoren collegeoppilaan (Jonathan Tucker) yrityksistä löytää salaperäinen tyttö, jonka kanssa hän oli harrastanut seksiä hississä sähkökatkon aikana.


title: 100 kimmaa

text: Lähdettyään naisten asuntolan juhlista Matthew jää sähkökatkon aikana jumiin pimeään hissiin yhdessä tuntemattoman naisen kanssa. Matthew ja tämä tuntematon nainen harrastavat seksiä pimeässä. Herätessään aamulla hississä Matthew huomaa olevansa yksin vieressään naisten alushousut.


title: 100 kimmaa

text: Matthew keksii, että hän voisi löytää tämän salaperäisen naisen etsimällä ensin rintaliivit, jotka täsmäävät alushousujen kanssa. Hän vapauttaa hiiriä naisten asuntolaan ja kertoo menevänsä asettamaan ansoja. Hän saa paniikissa olevat naiset poistumaan huoneistaan ja alkaa etsiä oikeita rintaliivejä. Tämä ei onnistu ja hän jatkaa rikkomalla erilaisia asioita tekosyynä päästä asuntolaan. Hänen huonetoverinsa Rod yrittää saada häntä luopumaan hulluista touhuistaan.


title: 100 kimmaa

text: Etsiessään oikeaa Matthew käy vessassa, kun huoneen asukas saapuu. Matthew yrittää piiloutua naiselta, ettei tämä saisi tietää hänen aikeitaan, mutta nainen hyökkää hänen kimppuunsa. Nainen kuitenkin on Wendy, joka oli ollut samalla luokalla Matthewin kanssa high schoolissa. Wendy päättää auttaa Matthewia etsimään tämän salaperäistä naistaan. Myöhemmin elokuvassa ilmenee, että Wendy on lesbo ja hän ajatteli, että Matthew voisi hankkia hänellekin sopivan naisen.


title: 100 kimmaa

text: Matthewin etsinnät eivät tuota tulosta ja hän laittaa koulun lehteen ilmoituksen, jossa pyytää tyttöä tapaamiseen kellarissa yöllä. Tyttö saapuukin eräänä kertana, mutta pyytää Matthewia unohtamaan tämän ja lopettamaan etsintänsä. Matthew ei taaskaan näe tämän kasvoja. Kaikesta huolimatta Matthew jatkaa etsintöjään.


title: 100 kimmaa

text: Lukuvuoden lähestyessä loppuaan Matthew tunnustaa epätoivoisesti rakkautensa koko asuntolan edessä. Pian hän saa tietää, että tämä salaperäinen nainen on Patty, jonka kanssa hän oli eräässä vaiheessa harrastanut seksiä hissikohtauksen jälkeen. Muutaman mutkan jälkeen kaksikko päätyy yhteen.


title: N1

text: N1 eli N-1 oli neuvostoliittolainen kantoraketin kehityshanke, jolla tähdättiin miehitettyyn kuulentoon. Yhdysvalloissa siitä käytettiin myös koodeja G-1e ja SL-15. N1:n kaikki neljä koelaukaisua epäonnistuivat 1960-luvun lopussa ja 1970-luvun alussa. Tämä pysäytti Neuvostoliiton kuuohjelman. Kehityshanke keskeytettiin vuonna 1976.


title: N1

text: N1-kantoraketin hahmottelu alkoi vuonna 1959 Sergei Koroljovin johdolla OKB-1-suunnittelutoimistossa. Alun perin sillä oli tarkoitus laukaista 50 000 kg painava sotilaallinen avaruusasema matalalle kiertoradalle. Tavoite oli samanlainen kuin Yhdysvaltain ilmavoimilla vastaavaan aikaan. Neuvostoliitolla oli suunnitteilla myös Marsin miehitetty ohilento, joka muistutti Yhdysvaltain armeijassa toimineen Wernher von Braunin yhdysvaltalaisissa lehdissä esittämiä suunnitelmia 1950-luvun puolivälistä.


title: N1

text:
Eri rakettiversioita esitettiin: N1, N2 ja N3 — tavoitteena oli ilmeisesti myös varmistaa suunnittelutyökuorman säilyminen useissa suunnittelutoimistoissa. N2-raketista kehittyi 1960-luvun puoliväliin mennessä Proton-kantoraketti, joka sekin oli alun perin tarkoittetu kuuraketiksi, mutta varsinainen kehityshanke oli jo toisella motivaatiolla — N2 hävisi Neuvostoliiton kuurakettikilvan. Kahdella N2-laukaisulla olisi saatu riittävän suuri kuuluotain ja sen ajoaine nostettua maan kiertoradalle — myös NASA pohti tällaista ratkaisua kuuhun menoon. N1 oli kaikista suurin. N3:n oli tarkoitus korvata R-7-ohjus. N-tutkielmat olivat vain nk. paperitutkimuksia ilman jatkokehityksen rahoitusta.
Joulukuussa 1959 pidettiin kaikkien Neuvostoliiton rakettialan pääsuunnittelijoiden kokous. Koroljov esitteli N-suunnitelmat. Vladimir Tšelomei esitteli "yleisrakettinsa", joka tyyppimerkinnällä UR-100 valittiin kehitettäväksi mannertenväliseksi ohjukseksi. Mihail Jangel esitteli R-36:n, josta siitäkin tuli raskas mannertenvälinen ohjus. Koroljov sai rahoituksen Molnija-kantoraketin kehittämiseen.


title: N1

text: Vuonna 1961 pidettiin vastaava kokous Baikonurissa, jossa neuvoteltiin N1-kantoraketin kehittämisestä. Tavoitteeksi tuli tehdä ensimmäinen koelaukaisu vuonna 1965.


title: N1

text:
Kun Kennedy toukokuussa 1961 julisti Yhdysvaltain menevän Kuuhun 1960-luvulla, Koroljov ehdotti kuulentoa aluksella, josta aikanaan tuli Sojuz. Se osoittautui liian pieneksi kuulentoon. Tämän takia Koroljov ehdotti N1-rakettia.
N1-raketin ongelmaksi muodostui sen suuri moottorimäärä. Yhdysvallat kehitti Saturn V -rakettiaan varten uuden hyvin suuren ja tehokkaan rakettimoottorin, joita tarvittiin vain viisi kappaletta. Neuvostoliitto ei päätynyt kehittämään N1stä varten uutta tehokasta moottoria vaan päätyi käyttämään kolmeakymmentä pienempää rakettimoottoria. Tämä teki raketin rakenteesta hyvin monimutkaisen ja epäluotettavan, mikä johti lopulta kaikkien koelaukaisujen epäonnistumiseen. Koroljov oli toteuttanut hyvällä menestyksellä raskaita kantoraketteja klusteroimalla keskikokoisia moottoreita, mutta periaatteen venyttäminen ei enää onnistunut. Toisinaan N1:n epäonnistumisen syyksi on arveltu Koroljovin kuolemaa syöpäleikkauksessa vuonna 1966: projekti menetti hyvän systeemisuunnittelijan ja johtajan ja sai tilalle paljon kokemattomamman. Tämä ei kuitenkaan selitä teknisen ratkaisun heikkoutta.


title: N1

text: N1 kykeni suunnitelmien mukaan kuljettamaan 95 000 kg matalalle kiertoradalle. Siinä oli 30 rinnakkaista Kuznetsov NK-15 -moottoria, jotka tuottivat kukin 1 544 000 newtonin työntövoiman. N1:n kanssa kilpaillut Proton-raketin Vulkan-nimisen version suunnittelu päätettiin myös lopettaa.


title: N1

text: Neuvostoliitto kehitti tämänkin avaruushankkeen puolustusministeriön alaisuudessa ja siksi hanke eteni siten, että lännessä lähinnä vain Yhdysvaltain tiedustelu tiesi sen kehittämisestä ja ongelmista, jotka Leonid Brežnevin hallinto peitteli. Venäjällä hankkeeseen osallistuneet henkilöt ovat 1990-luvulla kertoneet hankkeen kulusta.


title: Dragan Stojković

text: Dragan Stojković (, s. 3. maaliskuuta 1965 Niš, Jugoslavia), johon viitataan usein myös lempinimellä "Pixi" tai "Pixy", on serbialainen entinen jalkapalloilija, pelipaikaltaan keskikenttäpelaaja. Nykyisin hän toimii Belgradin Punaisen Tähden puheenjohtajana.


title: Dragan Stojković

text: Stojković edusti Jugoslavian sarjassa Radnicki Nišiä vuosina 1981-86 ja Punaista Tähteä vuosina 1986-90. Vuosien 1990 ja 1994 välillä Stojković edusti kolme kautta ranskalaista Marseillea, jonka paidassa hän voitti Mestarien liigan vuonna 1993. Kauden 1991-92 Stojković pelasi Veronan joukkueessa Italiassa. Vuonna 1994 hän siirtyi Nagoya Grampus Eightin joukkueeseen Japaniin ja edusti seuraa uransa viimeiset seitsemän kautta.


title: Dragan Stojković

text: Maajoukkuetasolla Stojković edusti sekä Jugoslavian sosialistista liittotasavaltaa että Jugoslavian liittotasavaltaa. Edellisen paidassa hän pelasi vuoden 1984 EM-kisoissa ja vuoden 1990 MM-kisoissa, jälkimmäisen paidassa puolestaan vuoden 1998 MM-kisoissa ja vuoden 2000 EM-kisoissa. Yhteensä Stojković pelasi 84 maaottelua ja teki niissä 15 maalia.


title: Friedrich von Flotow

text: Friedrich von Flotow (27. huhtikuuta 1812 Teutendorf – 24. tammikuuta 1883) oli saksalainen säveltäjä. Flotow sävelsi 29 oopperaa, soitinmusiikkia ja lauluja.


title: Friedrich von Flotow

text: Flotow opiskeli Pariisin konservatoriossa. Hänen ensimmäinen oopperansa oli vuonna 1835 valmistunut "Pierre et Cathérine". Hänen esitetyin teoksensa "Martha" sai kantaesityksensä Wienissä 25. marraskuuta 1847.


title: Paulus

text: Paulus on miehen etunimi. Nimi on alun perin roomalainen sukunimi, joka johtuu "pientä" tai "vaatimatonta" merkitsevästä latinan kielen sanasta. Kristityissä maissa nimen monine muunnoksineen on tehnyt suosituksi apostoli Paavali (), alkuperäiseltä nimeltään Saulus.


title: Paulus

text:
Suomessa nimi Paulus on Väestörekisterikeskuksen tilastojen mukaan annettu
tässä muodossa vuoden 2015 loppuun mennessä 1 026 henkilölle. Nimestä on Suomessa käytössä myös muunnokset Pauli, Paul, Paavali ja Paavo. Näiden nimipäivä on 25. tammikuuta, joka vuodesta 2015 lähtien on myös Pauluksen nimipäivä.


title: Janukovytšin II hallitus

text: Viktor Janukovytšin johtama Ukrainan hallitus nimitettiin kesällä 2006, kun 10. tammikuuta 2006 epäluottamuslauseen saanut Jehanurovin hallitus erosi.


title: Salomon Kalou

text: Salomon Armand Magloire Kalou (s. 5. elokuuta 1985 Oumé, Norsunluurannikko) on norsunluurannikkolainen jalkapalloilija, joka edustaa saksalaista Hertha BSCtä. Kaloun pelipaikka on hyökkääjä.


title: Salomon Kalou

text: Kalou on edustanut ammattilaisuransa aikana myös Excelsior Rotterdamia ja Feyenoordia. Kalou kutsuttiin useita kertoja Norsunluurannikon maajoukkueeseen, mutta hän kieltäytyi edustamasta kotimaataan ja haki Alankomaiden kansallisuutta. Hakemus kuitenkin hylättiin eikä Kalou saanut edustaa Alankomaiden joukkuetta 2006 MM-kisoissa. Entinen huippupelaaja Johan Cruijff piti Kaloun hakemuksen hylkäystä yhtenä syynä maan heikkoon menestykseen kyseisessä turnauksessa ja syytti asiasta julkisesti hylkäyksen suorittanutta ministeriä, Rita Verdonkia. Kalou siirtyi kansalaisuushakemuksen hylkäyksen jälkeen Englantiin Chelseaan. Hän myös lopulta suostui pelaamaan Norsunluurannikon maajoukkueessa ja teki debyyttinsä helmikuussa 2007 Guineaa vastaan.


title: Salomon Kalou

text: Hänen veljensä Bonaventure on myös tunnettu ammattilaisjalkapalloilija, joka on pelannut muun muassa Feyenoordissa, AJ Auxerressä ja Paris Saint-Germainissa sekä yli 50 ottelua Norsunluurannikon maajoukkueessa.


title: Rolf

text: Rolf on miehen etunimi, lyhentymä germaanisesta nimestä Rudolf, joka merkitsee "maineikasta sutta"..


title: Rolf

text: Suomessa nimi Rolf on maaliskuuhun 2017 mennessä annettu 4268 miehelle ja muutamalle naiselle. Nimeä ei ole suomenkielisessä kalenterissa, mutta suomenruotsalaisen kalenterin mukaan Rolfin samoin kuin Rudolfinkin nimipäivä on 6. maaliskuuta.


title: Economic Community of West African States Monitoring Group

text: ECOMOG ("Economic Community of West African States Cease-fire Monitoring Group") on länsiafrikkalainen interventiojoukko, jonka perusti Länsi-Afrikan talousyhteisö (ECOWAS) vuonna 1990. ECOMOG ei ole varsinainen armeija, vaan järjestely, jonka avulla useiden eri maiden armeijat voivat toimia yhdessä (vertaa Nato). Sen toiminta rakentuu pääasiassa Nigerian ympärille, mutta toiminnassa ovat mukana myös Ghana, Guinea, Sierra Leone ja Gambia.


text: Nigeria, Ghana ja muut ECOWAS:n jäsenet tekivät yhteistyösopimuksen Freetownissa, Sierra Leonessa 29. toukokuuta 1989. ECOWAS:n anglofoniset maat perustivat ECOMOG:n vuonna 1990 puuttuakseen Liberian sisällissotaan. Länsimaat olivat kieltäytyneet puuttumasta konfliktiin. Toisin kuin esimerkiksi Yhdistyneiden kansakuntien toiminnassa, ECOMOG:n toimintaan kuului aseellinen väliintulo ja osanotto Liberian väkivaltaisuuksiin sekä voimatoimenpiteiden käyttö taistelevien osapuolten hillitsemisessä.


text: Sittemmin ECOMOG on puuttunut konflikteihin muuallakin Afrikassa:


title: Kerran elämässä

text: Kerran elämässä on Leevi and the Leavingsin kolmastoista studioalbumi. Se julkaistiin vuonna 1998 levymerkillä Johanna Kustannus.


title: Kerran elämässä

text: Kappaleet on säveltänyt, sanoittanut ja sovittanut Gösta Sundqvist.


title: Vlorën piirikunta

text: Vlorën piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Vlorën prefektuuriin, joka vastaa nykyistä Vlorën maakuntaa. Piirikunnan pinta-ala oli 1 609 neliökilometriä ja vuoden 2001 väestönlaskennassa siellä oli 147 267 asukasta.


title: Vlorën piirikunta

text: Piirikuntaan kuuluivat seuraavat kunnat: Armen, Brataj, Himarë, Vranisht, Kotë, Novoselë, Orikum, Qendër, Selenicë, Sevaster, Shushicë, Vllahinë ja Vlorë. Pääkaupunkina toimi Vlorë.


title: Wrede

text: Wrede voi tarkoittaa seuraavaa:"Wrede" on myös seuraavien henkilöiden sukunimi:


title: René Higuita

text: José René Higuita Zapata (s. 28. elokuuta 1966 Medellín, Kolumbia) on kolumbialainen jalkapallomaalivahti.


title: René Higuita

text: Seurajoukkueurallaan Higuita pelasi Millonariosissa (Bogotá, 1985), Atlético Nacionalissa (1986–1992 ja uudelleen 1994–1997), Real Valladolidissa (1991–1992), Tiburones Rojos de Veracruzissa (1997–1998), Independiente Medellínissä (1999–2000), Real Cartagenassa (2000–2001), Atlético Juniorissa (2001–2002) ja Aucasissa (2004). Maansa maajoukkueessa hän pelasi 69 ottelua ja teki niissä kolme maalia.


title: René Higuita

text: Higuita tunnettiin värikkäänä maalivahtina, jonka uran varrelle sattui monenlaisia eriskummallisia tapahtumia. Hän ei kaihtanut ottaa riskejä pelikentällä ja hänet tunnettiinkin lempinimellä "El Loco", hullu. Higuitalle luonteenomaista oli joukkueensa pitäessä palloa vahvanoloisesti hallussaan pelata hyvin korkealla; jopa puolikentässä, enemmänkin varmistavana puolustajana kuin maalivahtina, luottaen siihen, että hänen joukkueensa pystyisi pitämään pallon hallussaan pelaten "yhden miehen kenttäylivoimalla". Toinen uhkarohkea taktiikka, jota hän harrasti oli yksittäisten pistohyökkäysten tapahtuessa juosta vauhdilla irti pääsemässä olevaa pelaajaa vastaan, luottaen siihen, että tämä hermostuksissaan tekisi jonkin käsittelyvirheen, sen sijaan että ohittaisi Higuitan ja pääsisi tyhjän maalin eteen. Maalivahdiksi Higuitalla oli huomattava juoksu- ja reaktionopeus sekä kyky lukea vastustajan kehoa, joten hän ei ollut helppo harhautettava.


title: René Higuita

text: Higuita usein myös laukaisi joukkueensa rangaistuspotkut, luottaen kykenevänsä lukemaan vastustajan maalivahdin tyylin. Higuita on tunnettu myös niin sanotusta skorpionipotkustaan, jolla hän torjui vuonna 1995 Jamie Redknappin laukauksen ystävyysottelussa Englantia vastaan. 1990 MM-kisoissa Higuita kuljetti ottelussa Kamerunia vastaan pallon 40 metriin maalilta kunnes menetti sen yrittäessään harhauttaa Roger Millaa, joka maalillaan pudotti Kolumbian jatkosta.


title: René Higuita

text: Vuonna 1993 Higuita istui seitsemän kuukautta vankilassa epäiltynä osallisuudesta kolumbialaisten huumeparonien Pablo Escobarin ja Carlos Molinan toimiin liittyneeseen kidnappaustapaukseen. Vankilatuomion johdosta häneltä jäivät väliin 1994 MM-kilpailut. Vuonna 2002 pelatessaan Atlético Juniorissa hän kärähti kokaiinin käytöstä ja sai kuuden ottelun pelikiellon, ja uudelleen vuonna 2004, jonka jälkeen sai potkut ecuadorilaisesta Aucasin joukkueesta. Vuonna 2007 Higuita on esiintynyt venezuelalaisen Guaros de Laran riveissä.


title: Brother Firetribe

text: Brother Firetribe on Keravalla vuonna 2001 alkunsa saanut suomalainen AOR-yhtye. Yhtyeen tunnetuin jäsen on Nightwish-kitaristi Emppu Vuorinen. Solisti Pekka Heino laulaa myös jyväskyläläisessä metalliyhtyeessä Leveragessa.


title: Brother Firetribe

text: Yhtyeen nimi on suora englanninkielinen käännös suomalaisen tennispelaajan Veli Paloheimon nimestä. Esikoisalbumin "False Metal" nimi puolestaan vitsailee muun muassa Manowar-yhtyeeseen liitettävän ”true metal” -käsitteen kustannuksella.


title: Brother Firetribe

text: Brother Firetriben esikoisalbumi "False Metal" julkaistiin Spinefarm Recordsin kautta 21. kesäkuuta 2006, ja se nousi ensimmäisellä viikollaan Suomen albumilistan sijalle 22. Yhtyeen kokoonpanoon ei ensimmäisen albumin aikaan kuulunut lainkaan rumpalia, vaan albumilla käytettiin rumpukonetta. Sittemmin kokoonpanoon on liittynyt rumpaliksi useiden suomalaisten artistien albumeilla ja kiertueilla sessiomuusikkona soittanut Kalle Torniainen. Yhtyeen ensimmäinen live-esiintyminen oli Helsingin On the Rocks -ravintolassa 7. syyskuuta 2006.


title: Brother Firetribe

text: Brother Firetriben toinen albumi "Heart Full of Fire" ilmestyi 14. toukokuuta 2008. Albumin nimikappaleessa vierailee silloinen Nightwish-laulaja Anette Olzon. Kappale ”I Am Rock” julkaistiin singlenä jo vuoden 2007 alussa ja tuli tunnetuksi myös Nelosella esitetyn "Pelkkää lihaa" -sarjan tunnusmusiikkina.


title: Brother Firetribe

text: Yhtyeen kolmas levy, "Diamond in the Firepit", julkaistiin toukokuussa 2014. Samalla yhtyeen ensimmäinen ja toinen albumi julkaistiin uudelleen bonuskappaleiden kera.


title: Brother Firetribe

text:
Brother Firetriben neljäs albumi, "Sunbound", ilmestyi 24. maaliskuuta 2017. Syyskuussa 2016 albumilta julkaistiin singlenä kappale ”Taste of a Champion”, joka oli jo aiemmin soinut Prisman "Sokkotestimies"-mainoselokuvissa.
Studioalbumit


title: Brother Firetribe

text: EP:t


title: Brother Firetribe

text: DVD:t


title: Brother Firetribe

text: Singlet


title: Brother Firetribe

text: Musiikkivideot


title: Bulebule

text: Bulebule on Leevi and the Leavingsin neljästoista studioalbumi. Se julkaistiin vuonna 2000 levymerkillä Johanna Kustannus.


title: Bulebule


title: Francisco Mendes

text: Francisco Mendes (7. helmikuuta 1939 – 7. heinäkuuta 1978) oli guineabissaulainen poliitikko. Hän toimi maansa ensimmäisenä pääministerinä vuodesta 1973 kuolemaansa saakka. Kun Mendès kuoli auto-onnettomuudessa vuonna 1978, hänen seuraajakseen valittiin Constantino Teixeira.


title: Francisco Mendes

text: Francisco Mendesin kansainvälinen lentoasema Kap Verdellä on nimetty Mendesin mukaan.


title: Patricia C. Wrede

text: Patricia Collins Wrede (s. 1953) on yhdysvaltalainen kirjailija. Hän on kotoisin Chicagosta ja on vanhin perheen viidestä lapsesta. Vuonna 1976 hän meni naimisiin James Wreden kanssa, mutta liitto päättyi eroon 1991. Patrcia Wrede asuu Minneapolisissa. Hänen ensimmäinen teoksensa julkaistiin 1982. Kolme vuotta myöhemmin hän jätti muut työt ja on sen jälkeen toiminut vapaana kirjailijana.


title: Lana Wood

text: Lana Wood (oik. "Svetlana Nikolaevna Zakharenko", s. 1. maaliskuuta 1946, Santa Monica, Kalifornia) on yhdysvaltalainen näyttelijä, tuottaja ja valokuvamalli.


title: Lana Wood

text: Wood aloitti uransa kymmenvuotiaana lapsinäyttelijänä. Hän on esiintynyt Playboy-lehdessä sekä televisiosarjoissa, kuten "Peyton Place" sekä noin 20 elokuvassa, muun muassa James Bond -filmatisoinnissa "Timantit ovat ikuisia". Vuonna 1982 Wood lopetti näyttelemisen ja siirtyi tuottajaksi.


title: Lana Wood

text: Lana Wood on Natalie Woodin sisar.


title: Hertford

text: Hertford on kaupunki Englannissa. Sen väkiluku on noin 24 000 ja se on Hertfordshiren pääkaupunki. Rib-, Beane- ja Mimram-joet yhtyvät Hertfordin kohdalla Lee-jokeen, joka virtaa sieltä etelään kohti Thamesia. Hertford sijaitsee noin 30 km päässä kahdesta lentokentästä: Luton ja Stansted.


title: Hertford

text:
Hertfordin historia alkaa saksien valtakaudelta. Normannivalloituksen jälkeen Hertfordiin rakennettiin linna, luostari ja uusi mylly. Kaupunki kukoistikolmensadan vuoden ajan. Vuonna 1628 linna siirtyi Salisburyn jaarlin omistukseen, jäi vähälle käytölle ja lopulta raunioitui. Siitä on jäljellä enää vallihauta ja portti. Luostari lakkautettiin 1500-luvulla. 1800-luvulla liikenneyhteydet Lontooseen paranivat ja kaupunki alkoi jälleen kasvaa.
George Bernard Shawn kotitalo Hertfordissa on nyt museona. Shaw asui talossa vuodesta 1906 kuolemaansa vuoteen 1950 asti.


title: Horezun luostari

text: Horezun luostari on Romaniassa sijaitseva vuonna 1690 perustettu, arkkitehtuuriltaan merkittävä luostari. Itse rakennuksen muoto on selkeä ja tasapainoinen, ja sitä koristavat runsaat veistokset ja maalaukset. Horezussa kehittyi 1700-luvulla kuuluisa muraali- ja iknomaalauksen koulukunta. Luostari on Unescon maailmanperintökohde.


title: Kristina Anapau

text: Kristina Anapau (s. 30. lokakuuta 1979 Havaiji) on yhdysvaltalainen näyttelijä. Hän syntyi ja varttui Havaijilla. Pian valmistuttuaan high schoolista viidentoista vuoden iässä ja mentyään University of Hawaiʻi at Mānoaan, hän esiintyi "Escape From Atlantis" -televisioelokuvassa. Siitä alkoi hänen uransa viihdealalla.


title: Shrewsbury

text: Shrewsbury () on Shropshiren kreivikunnan pääkaupunki Englannissa. Se sijaitsee Severn-joella lähellä Walesin rajaa.


title: Shrewsbury

text:
Shrewsbury perustettiin vuoden 800 paikkeilla. Se sai nimensä muinaisenglannin sanasta Scrobbesburh. Hieman Shrewsburystä pohjoiseen käytiin vuonna 1403 Shrewsburyn taistelu. Shrewsburyn nykyinen väkiluku on yli 70 000. Kaupunki on Telfordin jälkeen Shropshiren toiseksi suurin.
Shrewsburyn keskustassa on säilynyt suurelta osin keskiaikainen asemakaava. Kaupungissa on yli 660 suojeltua rakennusta, joiden joukossa on useita 1400- ja 1500-luvun taloja, joissa tumman hirsikehikon välissä on vaaleita muurattuja osia. Keskiajalla kaupungin vauraus perustui villakauppaan. Sen hyvä sijainti Severn-joen rannalla ja Pohjois-Walesiin kulkevan reitin varrella takasi toimivat liikenneyhteydet.


title: Shrewsbury

text: Shrewsburyn ystävyyskaupunki on Zutphen Alankomaissa.


title: Sighișoara

text: Sighișoara [] (, ) on kaupunki Transilvaniassa Romaniassa, Mureșin piirikunnassa. Vuonna 2002 siellä oli 32 287 asukasta, joista 76 % romanialaisia, 18 % unkarilaisia, 3,5 % romaneja ja 2 % saksalaisia.


title: Sighișoara

text: Kaupungin historia alkaa 300-luvulta eaa. Roomalaiset, saksalaiset ja unkarilaiset ovat vuorotellen hallinneet kaupunkia. 1300-luvulta 1700-luvulle kaupunki kukoisti Transilvanian saksalaisten käsityömestarien kotikaupunkina. Ensimmäisen maailmansodan jälkeen se siirtyi Itävalta-Unkarilta Romanialle.


title: Sighișoara

text: Sighișoaran hyvin säilynyt muurin suojaama keskiaikainen vanhakaupunki on Unescon maailmanperintökohde.


title: Sighișoara

text: Taruhahmo Draculan esikuvana pidetty ruhtinas Vlad Țepeș syntyi Sighișoarassa.


title: R. A. Wrede

text: Rabbe Axel Wrede af Elimä (16. heinäkuuta 1851 Anjala – 16. helmikuuta 1938 Anjala) oli suomalainen oikeustieteen professori ja poliitikko. Hän oli yksi Ruotsalaisen kansanpuolueen perustajista.


title: R. A. Wrede

text: R. A. Wrede oli tunnetun vapaaherrallisen Wrede af Elimä -aatelissuvun edustaja. Hänen veljensä oli arkkitehti K. A. Wrede ja heidän lankonsa oikeustieteilijä Robert Hermanson. Wreden vanhemmat olivat kihlakunnantuomari Henrik August Wrede ja Anna Vilhelmina Baeckman. R. A. Wrede meni vuonna 1879 naimisiin pikkuserkkunsa Johanna Sofia Paulina Wreden (s. 1857) kanssa, joka oli Mathilda Wreden sisar. Suomen sisällissodassa kaatunut metsänhoitaja, vapaaherra Henrik August Wrede af Elimä (1884–1918) oli heidän poikansa.


title: R. A. Wrede

text: Toimittuaan sukunsa edustajana valtiopäivillä vuodesta 1877 säätyvaltiopäivien loppuun Wrede oli kansanedustajana 1910–1913 ja 1917–1918. Wrede oli perehtynyt erityisesti siviililainoppiin ja prosessioikeuteen. Hän oli Helsingin yliopiston professori 1885–1905 ja rehtori 1905. Hänestä tuli senaatin oikeusosaston jäsen 1905 ja vuonna 1909 sen varapuheenjohtaja. Hän erosi senaatista vuonna 1909 keisarin perustuslain tulkinnan takia. Åbo Akademin kanslerina hän toimi lähes kuolemaansa asti. R. A. Wreden joskus unohdettu suurtyö oli Suomen hallitusmuodon valmistelu omistamassaan Wredebyn kartanossa kesällä 1917 yhdessä K. J. Ståhlbergin sekä Anton Kotosen kanssa. Heidän valmistelemansa luonnos toimi myöhemmin vuonna 1919 hyväksytyn tasavaltalaisen hallitusmuodon pohjana. Wrede tosin itse vastusti tasavaltaa ja olisi halunnut Suomesta monarkian.


title: R. A. Wrede

text: Wrede johti komiteaa, jonka tehtävänä oli valmistella Suomeen moderni oikeudenkäyntimenettely. Wreden komitean ehdotus julkaistiin vuonna 1901, mutta vasta yli 90 vuotta myöhemmin tuo uudistus lopulta toteutettiin kun maahan saatiin suullinen, välitön ja keskitetty oikeudenkäyntimenettely. Lakimiehenä hän oli sekä suuriruhtinaskunnan aikana että sotien välisenä aikana ja kirjallisen tuotantonsa johdosta kauan sen jälkeen paras parhaiden joukossa ja uuttera etenkin yksityisoikeuden tutkijana ja tuntijana. Koulutuksensa hän oli viimeistellyt Saksassa, mutta maan itsenäistyttyä hän oli henkilökohtaisesti luomassa hyvin hedelmälliseksi osoittautunutta yhteistyötä muiden Pohjoismaiden kanssa. Hän henkilökohtainen osuutensa edelleen voimassa olevan varallisuusoikeudellisista oikeustoimista annetun lain syntymiseen oli suuri. Hänen nimensä on ollut viime vuosiin asti tuttu kaikille lakimiehille, koska hänen kirjojaan käytettiin niin kauan tenttikirjoina ja tiedekuntien pääsykoekirjoina (Suomen oikeus- ja yhteiskuntajärjestys).


title: R. A. Wrede

text: Vaikka Wrede olikin ollut vanhoillinen kuningasvallan kannattaja, hän oli tasavaltalaisen Ståhlbergin yhteistyökumppani ja ystävä myös tämän presidenttikaudella.


title: Rabbe Wrede

text: Rabbe Wrede -nimisiä henkilöitä ovat olleet:


title: Ironbridge Gorge

text: Ironbridge Gorge, sananmukaisesti "rautasillan rotkolaakso" on kylä Severn-joen varressa Englannin Shropshiressä. Se on saanut nimensä 30 m korkeasta valurautaisesta sillasta (Iron Bridge), joka rakennettiin joen yli vuonna 1779. Ironbridgen seutua on sanottu teollisen vallankumouksen synnyinpaikaksi, koska siellä Abraham Darby I kehitti vuoden 1720 paikkeilla menetelmän, jolla voitiin jalostaa rautaa koksin avulla. Aiemmin oli käytetty miiluissa poltettua puuhiiltä, mutta koksin käyttö tuli paljon halvemmaksi. Darbyn perheen yrityksessä tehtiin rautatiekiskoja, ja hänen pojanpoikansa valoi kylän sillan. Ironbridgen ruukkialue työväen asuntoineen on Unescon maailmanperintökohde.


title: Society for Psychical Research

text: Psyykillisen tutkimuksen seura (, SPR) on Lontoossa Isossa-Britanniassa päämajaansa pitävä voittoa tavoittelematon järjestö. Se tutkii yliluonnollisia, maagisia, paranormaaleja ja okkulttisia ilmiöitä ja edistää ja levittää tietoa näistä asioista. Järjestön perusti vuonna 1882 joukko Trinityn yliopiston opettajia ja muita ajattelijoita: Edmund Gurney, Frederic William Henry Myers ja Henry Sidgwick ym.


title: Society for Psychical Research

text: Järjestöllä on noin 5500 jäsentä, ja sen tulot ovat 5,2 miljoonaa puntaa vuodessa. Seuralla ei ole yhtenäistä, järjestäytynyttä mielipidettä, vaan kaikki esitetyt mielipiteet ovat yksityisten jäsenien omia. Seura julkaisee neljä kertaa vuodessa ilmestyvää lehteä "Journal of The Society for Psychical Research" (JSPR) ja epäsäännöllisesti ilmestyvää "Proceedingsia" sekä järjestää vuosittain konferensseja.


title: Litteäjärvisimpukka

text: Litteäjärvisimpukka ("Pseudanodonta complanata") on harvinainen makean veden simpukkalaji.


title: Litteäjärvisimpukka

text: Niiden kuori on melko ohut, hauras ja kellertävä. Kuorenpuoliskojen liitoskohdassa ei ole lukkohampaita, kuten jokisimpukoilla tai jokihelmisimpukalla. Pituus 70–80 mm.


title: Litteäjärvisimpukka

text: Paikoitellen Etelä- ja Keski-Suomen alueella. Kannat ovat yleensä pieniä ja eristyksissä.


title: Litteäjärvisimpukka

text: Tulee toimeen sekä järvissä että virtaavissa runsasravinteisissa vesissä. Muista simpukkalajeista poiketen litteäjärvisimpukka on yleensä kokonaan hautautunut pohjahiekkaan.


title: Litteäjärvisimpukka

text: Järvisimpukat ovat nuorina kaksineuvoisia, eli samassa yksilössä on sekä muna- että siittiörauhaset. Pienissä vesistöissä yksilöt pysyvätkin kaksineuvoisina mikä turvaa munien hedelmöitymisen. Suurissa vesistöissä ne kehittyvät joko koiraiksi tai naaraiksi. Munasolut, joita on satoja tuhansia, hedelmöityvät emon ulompien kiduslehtien sisällä olevissa onteloissa ja kehittyvät glokidiumtoukiksi. Toukalla on kaksi kuorenpuoliskoa, joiden ulkoreunassa on hammas; kuorenpuoliskojen välistä tulee ulos rihmamainen säie.


title: Litteäjärvisimpukka

text: Järvisimpukoiden kutuaika on loppukesällä. Talvella glokidiot ovat kehittyneet emosimpukan sisällä, ja keväällä se päästää ne veteen kalan uidessa ohi. Toukat tarttuvat väkäsikkäillä kuorenpuoliskoillaan kalan eviin tai pintaan. Kala erittää toukan ympärille rakkulan, jonka sisällä kehitys jatkuu muutaman kuukauden ajan. Loisimisvaiheen aikana simpukka saattaa kulkeutua hyvinkin kauas lisääntymispaikastaan. Rakkulan puhjettua simpukka pudottautuu pohjaan ja aloittaa 5–10 vuotta käsittävän aikuisvaiheensa. Suurin osa emosimpukan päästämistä toukista joutuu pohjaan, missä ne voivat odotella kalan paikalle osumista 2–3 viikkoa ennen kuin menehtyvät.


title: Litteäjärvisimpukka

text: Järvisimpukka myllää pohjaa jalallaan, ja ottaa pohjasta nousevaa eliöstöä hengitysveden mukana ravinnokseen.


title: K. A. Wrede

text: Karl August Wrede af Elimä (18. syyskuuta 1859 Anjala – 25. toukokuuta 1943 Haagan kauppala) oli suomenruotsalainen arkkitehti. Hänen arkkitehtuurinsa edustaa kertaustyylejä, pääasiassa uusrenessanssia ja uusgotiikkaa. Saatuaan kristillisen herätyksen Wrede toimi aktiivisesti myös uskonnollisissa yhteisöissä.


title: K. A. Wrede

text:
K. A. Wrede kuului vapaaherralliseen Wrede af Elimä -aatelissukuun ja syntyi Anjalan Wredebyn kartanossa. Hänen vanhempansa olivat kihlakunnantuomari Henrik August Wrede ja Anna Wilhelmina Baeckman. Hänen veljensä oli oikeusoppinut ja poliitikko R. A. Wrede, oikeustieteilijä Robert Hermanson oli heidän lankonsa. Äidin varhaisen kuoleman jälkeen Wrede joutui asumaan koulukodissa Helsingissä. Hän kirjoitti 1877 ylioppilaaksi Helsingin ruotsinkielisestä normaalilyseosta ja opiskeli sen jälkeen vuoden Helsingin Keisarillisessa Aleksanterin Yliopistossa. Sieltä hän siirtyi Dresdeniin Polyteknilliseen opistoon, josta valmistui arkkitehdiksi 1882. Wrede teki vielä 1885–1886 pitkän opintomatkan Ruotsiin, Tanskaan, Saksaan, Belgiaan, Hollantiin, Ranskaan ja Italiaan. Hän toimi 1883–1887 ja 1893–1918 Yleisten rakennusten ylihallituksen ylimääräisenä arkkitehtina, ensin Viipurin läänin ja vuodesta 1896 Uudenmaan läänin rakennuskonttorissa. Vuodesta 1913 hänen vastuullaan oli maataloushallituksen hoitamien rakennusten valvonta. Wreden merkittävät työt ovat kuitenkin kaikki yksityisiä suunnittelutöitä ja vaatimattomaksi jäänyt virkamiesura muodostui hänelle pettymykseksi. Viran puolesta hän sai lähinnä valvoa valtion rakennusten korjaustöitä eikä hänelle osoitettu juuri lainkaan itsenäisiä suunnittelutehtäviä – alkuvuosien töistä merkittävin oli puinen Hanhipaaden luotsiaseman torni. Myöhemmin hän sai suunnitella viran puolesta kaksi pappilaa. Wrede haki tuloksetta rakennushallituksen ensimmäisen arkkitehdin virkaa useasti, viimeisen kerran vuonna 1917. Hän oli myös useasti pitkällä virkavapaalla.
Wredellä oli monipuolinen kielitaito ja nuorempana hän harrasti innokkaasti korkeakulttuuria kuten teatteria ja oopperaa sekä seurusteli taiteilijoiden ja kirjailijoiden kanssa. Hänen tuttavapiiriinsä kuului muun muassa kirjailija K. A. Tavaststjerna. Wrede oli vuodesta 1888 naimisissa tupakkatehtailija Fredric von Rettigin tyttären Gertrud Maria von Rettigin (1868–1943) kanssa. He tutustuivat syksyllä 1887, kun Wrede suunnitteli Rettigin Turun Ruissalossa sijainneen Marjaniemen huvilan laajennuksen. Pari sai neljä lasta. Wrede koki osin vaimonsa innoittamana uskonnollisen herätyksen; ratkaiseva askel tapahtui heidän asuessaan Viipurissa, kun kuvernööri Axel Gripenberg kutsui 1894 Wreden kristilliseen salonkikokoukseen. Tämän jälkeen hän alkoi muun muassa tukea innokaasti lähetystyötä. Wrede osallistui myös Helsingin Kaupunkilähetyksen toimintaan ja suunnitteli sille rukoushuoneen Punavuoreen.


title: K. A. Wrede

text: Wrede asui vaimoineen 1908–1943 Furubergin huvilassa Haagassa. Huvila purettiin vuonna 1958. Sen paikalla nykyisessä Haagan sankaripuistossa on vuonna 1966 paljastettu Jaakko Tolvasen sunnittelema muistoreliefi, joka esittää Wreden pariskuntaa.


title: K. A. Wrede

text:
Wreden arkkitehtuuria on luonnehdittu eklektiseksi ja sovinnaiseksi, mutta selkeälinjaiseksi. Se kierrätti vaikutteita muun muassa italialaisesta renessanssista ja saksalaisesta gotiikasta. Wreden arkkitehtuuri edusti aikansa yleiseurooppalaista tyyliä – ihmisenä hän oli kosmopoliitti eikä kiinnostunut kansallisromantiikasta. Ulkomailla opiskelleena hän joutui kilpailemaan Suomessa koulutettujen nuorempien arkkitehtien kanssa.
Wreden ensimmäinen merkittävä suunnittelutyö oli niin sanottu Heikelin talo, eli Helsingin Korkeavuorenkadun ja Ludviginkadun kulmaan 1885–1886 rakennettu asuinkerrostalo, johon hän suunnitteli myös oman ateljeeasuntonsa. Helsingissä Wreden tunnetuin työ on Vanha Kauppakuja eli niin sanottu Wreden pasaasi. Se on vuosina 1888–1892 kahdessa vaiheessa valmistunut suuri viisikerroksinen liiketalo, joka ulottuu Pohjoisesplanadilta Aleksanterinkadulle. Siihen sisältyi Helsingin ensimmäinen katettu kauppakäytävä, joka oli uusi eurooppalainen rakennustyyppi. Wrede oli itse osakkaana rakennuksen ensimmäisessä vaiheessa (Pohjoisesplanadi 35) yhdessä rakennusmestari J. H. Heleniuksen kanssa. Toisen, arkkitehtuuriltaan hieman eroavan rakennusvaiheen eli niin sanotun Centralin talon (Aleksanterinkatu 46) rahoitti kauppaneuvos Julius Tallberg. Wrede joutui myymään oman osuutensa talosta vuonna 1898. Hän erosi heinäkuussa 1887 virastaan rakennusylihallituksessa omistautuakseen tälle yksityiselle hankkeelle, mutta joutui palaamaan kuusi vuotta myöhemmin takaisin turvatakseen toimeentulonsa.
Wrede on suunnitellut joitakin tunnettuja julkisia rakennuksia. Turun kaupunginkirjaston suunnittelukilpailussa vuonna 1899 hän tuli toiseksi nimimerkillä "Ljus åt vårt folk", mutta rakennus toteutettiin silti hänen ehdotuksensa pohjalta. Rakennuksen lahjoitti Turun kaupungille hänen appensa Fredric von Rettig. Syksyllä 1903 valmistuneen kirjaston arkkitehtonisena esikuvana on pidetty Tukholman ritarihuonetta, joka taas edustaa 1600-luvun hollantilaistyylistä klassismia. Wrede kutsuttiin myös Säätytalon suunnittelukilpailuun kolmen muun arkkitehdin kanssa vuonna 1887.


title: K. A. Wrede

text: Wrede oli arkkitehtina yläluokan suosima ja suunnitteli paljon huviloita, kartanoita ja suuria yksityistaloja varakkaille suvuille. Sinebrychoffin suvulle hän suunnitteli kaupunkipalatsin Helsingin Hietalahteen ja toistakymmentä rakennusta Espoon Karhusaaressa sijainneelle maatilalle, Finlaysonin tehtaat omistaneille Nottbeckeille puolestaan palatsimaisen asunnon (Näsilinna) Tampereen Näsinkalliolle sekä uuden päärakennuksen Neitsytniemen kartanoon Ruokolahdelle. Uskonnollisen herätyksensä jälkeen Wrede suunnitteli 1890-luvun puolivälistä alkaen useita kirkollisten yhteisöjen toimitiloja, usein ottamatta korvausta työstään. Muun muassa Suomen Luterilaisen Evankeliumiyhdistyksen rukoushuone, Diakonissalaitoksen rakennukset ja Suomen Lähetysseuran toimitalo Helsingissä edustivat saksalaistyylistä punatiilistä uusgotiikkaa.


title: K. A. Wrede

text:
Wreden aktiivisuus arkkitehtina väheni 1900-luvun alun jälkeen. Hänen viimeinen suunnittelutyönsä oli Lahdenpohjan sataman makasiinirakennus vuonna 1916.
Kaikki Suomen lähetysseuran kustantamia.


title: Lascaux’n luola

text: Lascaux’n luola on tunnettu jääkauden loppuvaiheen aikaisista luolamaalauksistaan, jotka maalattiin Madeleinen kulttuurin aikoihin 17 000 – 15 000 vuotta tai mahdollisesti jo 25 000 vuotta sitten. Luola sisältää satoja realistisia eläinmaalauksia useista lajeista, joista osa tunnetaan vain fossiililöydöksinä. Luola suljettiin yleisöltä, koska kävijöiden hengityksen tuottama hiilidioksidi turmeli maalauksia.


title: Lascaux’n luola

text: Lascaux’n luola sijaitsee Lounais-Ranskassa Dordognen departementissa lähellä Montignacin kylää. Se liitettiin Unescon maailmanperintöluetteloon vuonna 1979 osana Vézèren laakson arkeologisten kohteiden ryhmää.


title: Lascaux’n luola

text: Neljä nuorukaista löysi luolan 12. lokakuuta 1940. Löytäjät olivat Marcel Ravidat, Jacques Marsal, Georges Agnel ja Simon Coencas sekä Ravidat’n koira Robot. Luola avattiin yleisölle vuonna 1948, mutta jo vuonna 1955 päivittäisen 1 200 vieraan aiheuttama hiilidioksidi oli selvästi vaurioittanut maalauksia. Luola suljettiin yleisöltä vuonna 1963. Luolan sulkemisen jälkeen sen lähistölle rakennettiin turistikohteeksi "Lascaux II", joka on tarkka jäljennös suurimmista onkaloista maalauksineen. Vuonna 1998 alkuperäisestä luolasta löydettiin hometta, jonka uskottiin levinneen sinne ilmastointijärjestelmän kautta. Vuonna 2008 luola suljettiin kokonaan myös tieteilijöiltä kolmeksi kuukaudeksi. Nykyisin luolaan päästetään vain muutamia tutkijoita kerrallaan pienissä ryhmissä muutamana päivänä kuukaudessa.


title: Lascaux’n luola

text: Luolassa on yli 2 000 selvästi erottuvaa erillistä maalausta, jotka esittävät ihmisiä, eläimiä tai abstrakteja merkkejä. Missään kuvassa ei ole piirretty kasvillisuutta tai maisemaa. Eläimiksi on kuvista tunnistettu yli 6 000, ja niistä valtaosa esittää hevosia, hirvieläimiä ja visenttejä. Lihansyöjien kuvia on vain vähän ja ne on usein ikään kuin piilotettu luolan nurkkiin ja muiden maalausten sisään.


title: Hans Olander

text: Hans Olander (s. 9. huhtikuuta 1955 Helsinki) oli Parikkalan kunnanjohtaja maaliskuusta 2009 vuoden 2013 loppuun. Vuosina 2005–2008 Olander toimi Alavieskan kunnanjohtajana. Aiemmin hän on työskennellyt myös Suomenniemen ja Hauhon kunnanjohtajana sekä kehittämispäällikkönä Hämeen Kehittämiskeskuksessa. Koulutukseltaan Olander on valtiotieteen maisteri.


title: Hans Olander

text: Olander valittiin Parikkalan kunnanjohtajaksi marraskuussa 2008 ja hän aloitti tehtävässä maaliskuussa 2009 edeltäjänsä Alpo Kosusen jäädessä eläkkeelle. Vuonna 2011 Olander haki Luumäen kunnanjohtajaksi. Osa valtuutetuista ilmaisi tyytymättömyyttä hänen sitoutumattomuudestaan kuntaan, sillä hänen katsottiin viettävän aikaa kunnassa liian vähän. Lokakuussa 2012 tuli ilmi Olanderin harkinneen eroa virastaan työpaikkakiusaamisen vuoksi. Syyskuussa 2013 hyväksyttiin Olanderin irtisanomiseen liittyvät toimenpiteet ja marraskuun alussa Olander haki moninaisten vaiheiden jälkeen eroa. Hän kertoi eron johtuvan perhesyistä, mutta taustalla oli valtakärhämiä. Työsuhde päättyi vuoden 2013 lopussa.


title: Amira Khalifa

text: Amira Khalifa (s. 8. kesäkuuta 1974 Helsinki) on suomalainen näyttelijä. Hän on valmistunut Teatterikorkeakoulusta teatteritaiteen maisteriksi vuonna 2001. Hän on opiskellut näyttelemistä myös New Yorkissa.


title: Amira Khalifa

text: Khalifa tunnetaan muun muassa rooleistaan elokuvissa "Levottomat 3" ja "Maata meren alla", jossa hän näytteli naispääosan. Televisiossa hänet on nähty muun muassa sarjoissa "Rikospoliisi Maria Kallio", Ähläm Sähläm" sekä vuosina 2012–2013 "Uusi päivä"-sarjassa.


title: Amira Khalifa

text: Teatterissa hänet on nähty muun muassa Kansallisteatterin, Helsingin kaupunginteatterin, UIT:n, Q-teatterin, Ruotsalaisen teatterin ja Ryhmäteatterin lavoilla.


title: Amira Khalifa

text: Amiran sisko on juontaja Tea Khalifa. Khalifan isä on kotoisin Tšadista ja äiti Suomesta.


title: Giacinto Facchetti

text: Giacinto Facchetti (s. 18. heinäkuuta 1942 Treviglio – 4. syyskuuta 2006 Milano) oli italialainen jalkapalloilija, pelipaikaltaan vasen puolustaja. Myöhemmin hän toimi Internazionale Milanon puheenjohtajana.


title: Giacinto Facchetti

text: Facchetti pelasi Interin paidassa yli 400 Serie A -ottelua vuosina 1960–1978. Hän voitti seuran riveissä Italian mestaruuden vuosina 1963, 1965, 1966 ja 1971 sekä Euroopan Cupin ja Intercontinental Cupin vuosina 1964 ja 1965.


title: Giacinto Facchetti

text: Italian maajoukkueessa Facchetti pelasi 94 ottelua vuosina 1963–1977. Hän teki maaotteluissa yhteensä kolme maalia. Hän edusti Italiaa MM-kisoissa vuosina 1966, 1970 ja 1974 sekä vuoden 1968 EM-kisoissa, joissa maa voitti mestaruuden.


title: Bb

text: Bb tarkoittaa seuraavia:


title: Bb

text: Aihepiiriin liittyy myös seuraava:


title: An Pierlé

text: An Pierlé, oikealta nimeltään An Miel Mia Pierlé, (s. 1974) on belgialainen pianisti ja laulaja-lauluntekijä. Hänellä on klassisen pianon koulutus, mutta hän kertoo inhonneensa tätä koulutusta. Hän on opiskellut antwerpeniläisessä Studio Herman Teirlinck -taidekoulussa, jota käydessään hän teki ensimmäisen sooloprojektin omilla lauluillaan, joita hän itse säesti pianolla. Belgiassa Pierlé tuli kuuluisaksi 1996 osallistuessa Humo's Rock Rallyyn omalla versiollaan kappaleesta Are Friends Electric.


title: An Pierlé

text: Pierlén musiikki on pääasiassa alternative rockia, jota ei kuitenkaan hallitse pianosäestys, vaan Pierlé on levyillään keskittynyt laulamiseen.


title: Ympäristösuunnittelija

text: Ympäristösuunnittelija (AMK) on luonnonvara- ja ympäristöalan ammattikorkeakoulututkinto, jonka laajuus on 240 opintopistettä ja keskimääräinen opiskeluaika neljä vuotta. Ympäristösuunnittelijoita koulutetaan suomeksi Hämeen ammattikorkeakoulussa kestävän kehityksen koulutusohjelmassa ja ruotsiksi Yrkeshögskolan Novian (ent. Yrkeshögskolan Sydväst) Tammisaaren yksikössä. Ympäristösuunnittelijoita koulutettiin aiemmin myös Turun ammattikorkeakoulussa, mutta koulutusohjelma lakkautettiin vuonna 2012. Työelämässä ympäristösuunnittelija toimii usein yksityisen, julkisen tai järjestösektorin palveluksessa ympäristösuunnittelijoina, -neuvojina, -tarkastajina tai -sihteereinä. Työtehtäviin kuuluu asuinalueiden, teollisuusalueiden ja puistojen ympäristöratkaisujen suunnittelun lisäksi alueiden käytön arviointi, liikennejärjestelmien tai liikenteen haittojen vähentämisen suunnittelu, sekä erilaisten ilmansuojelu- ja meluntorjuntaratkaisujen kehittäminen. Ympäristösuunnittelijan tehtävissä on perinteisesti työskennelty myös muilla koulutustaustoilla, esimerkiksi insinöörin, diplomi-insinöörin tai maisema-arkkitehdin tutkinnoilla.


title: The Neptunes

text: The Neptunes on yhdysvaltalaisten Pharrell Williamsin ja Chad Hugon muodostama tuotantoduo. The Neptunes on hyvin vahvasti vaikuttanut 2000-luvun popmusiikkiin.


title: The Neptunes

text: Alun perin The Neptunes tuotti pääasiassa hip hop- ja r&b-artisteja. Suosion kasvaessa myös monet pop-artistit kiinnostuivat duosta ja rupesivat tekemään heidän kanssaan yhteistyötä. Varsinkin Pharrell Williams on ollut vahvasti näkyvillä The Neptunesin tuottamien kappaleiden yhteydessä, usein myös laulamalla niillä ja esiintymällä kappaleiden musiikkivideoilla. Hän on osaltaan ollut tekemässä myös musiikin tuottajista eturivin tähtiä.


title: The Neptunes

text:
Vaikka The Neptunes aloitti musiikintuottamisen jo 90-luvun alussa, heidän ensimmäinen suuri hitti oli N.O.R.E.n "Superthug"-kappale vuonna 1998, jolla oli jo selvästi kuultavissa duon omaperäinen tyyli. Tämän jälkeen he tehtailivat hittejä muun muassa Kelisille ja Jay-Z:lle. Heidän ensimmäinen maailmanlaajuinen ykköshittinsä oli Britney Spearsin "I'm A Slave 4 U" vuonna 2001. Seuraavana vuonna The Neptunes sai paljon näkyvyyttä, kun he tuottivat suurimman osan Justin Timberlaken "Justified"-albumista. Myös Nellyn suurhitti "Hot In Herre" oli Neptunes-tuotantoa.
Vuonna 2003 The Neptunes julkaisi albumin "The Neptunes Present... Clones", jolla useat vierailevat artistit hoitavat suurimman osan vokaaliosuuksista. Levy nousi Yhdysvaltojen albumilistan kärkeen heti julkaisuviikollaan.


title: The Neptunes

text: Yhdessä Shae Haleyn kanssa Pharrell Williams ja Chad Hugo muodostavat rock-yhtye N*E*R*D:n. Yhtye on julkaissut kaksi levyä ja niittänyt menestystä maailmalla. On huomattava, että N*E*R*Din musiikki eroaa huomattavasti The Neptunesin normaalista tyylistä, ollen enmmän rockia kuin hiphopia tai r&b:tä.


title: The Neptunes

text:
Pharrell Williams julkaisi vuonna 2006 sooloalbumin "In My Mind", jolla hän sekä laulaa, että räppää. Albumi menestyi kohtalaisest, mutta ei yltänyt samanlaiseen menestykseen, kuin monet muut The Neptunesin tuotannot. Sooloartistina hän esiintyy yksinkertaisesti nimellä Pharrell.
The Neptunesilla on varsin tunnistettava soundi, joka on usein hyvin elektroninen. Tyyliin kuuluvat myös erikoiset ja yllättävät efektit, keinotekoisen kuuloiset rummut ja itämaiset melodiat. Useilla kappaleilla on myös Pharrell Williamsin laulua.
Star Trak on The Neptunesin levy-yhtiö, jonka artisteja ovat Pharrellin lisäksi muun muassa hiphop-duo The Clipse ja räppäri Slim Thug.


title: Flirttailu

text: Flirttailu eli keimailu on ihmisten välistä vuorovaikutusta, jolla yleensä osoitetaan seksuaalista tai romanttista kiinnostusta toiseen henkilöön, mutta toisaalta sitä voidaan harrastaa ajankuluksi ilman tavoitteita. Flirttailu voi sisältää ystävällisiä sanoja, kehonkieltä, kuten hymy, katsekontakti ja kehon suuntaus kohti flirttailtavaa, tai hetkellistä fyysistä kontaktia. Flirttailu voi jäädä yksipuoliseksi tai siihen voidaan vastata takaisin. Flirttailu eroaa viettelystä, jonka tavoite on seksuaalinen kanssakäyminen vieteltävän kanssa.


title: Flirttailu

text: Aiheeton flirttailu voi herättää pahennusta ja väärinkäsityksiä, etenkin jos flirttailija on parisuhteessa.


title: Neuvostoliiton velka

text: Neuvostoliiton romahtaessa 1991 se jäi velkaa Suomelle 3,6 miljardia markkaa eli noin 600 miljoonaa euroa. Yhteensä Pariisin klubin jäsenmaille velkaa oli 40 miljardia Yhdysvaltain dollaria. Velka syntyi niistä idänkaupan vientitoimista, jotka valtio oli suomalaisyrityksille neuvostokaudella taannut.


title: Neuvostoliiton velka

text: Venäjä halusi maksaa Neuvostoliiton seuraajavaltiona suurimman osan velasta pois 21. elokuuta 2006, ja loput syksyllä 2013. Viimeinen erä oli noin 6,5 miljoonaa euroa. Alkuperäisen maksusuunnitelman mukaan velka olisi maksettu vuonna 2022, mutta öljyn hinnan noustessa Venäjällä oli varaa maksaa velka aiemmin pois.


title: Hautaus

text: Hautaus on toimenpide, jossa ihmiselle tai eläimelle annetaan lopullinen sijoituspaikka kuoleman jälkeen. Yleisimpiä hautaustapoja ovat arkkuhautaus ja muut maahan hautaamiset, tuhkaus, sijoittaminen kryptaan, merihautaus ja taivashautaus. Hautaamisen yhteydessä pidetään usein hautajaiset, juhlameno johon liittyy usein vainajan muistamista ja suremista.


title: Hautaus

text: Suomessa on ollut käytäntönä reformaation jälkeisestä ajasta 1700-luvulle asti, että erityisesti pitäjien arvohenkilöt haudattiin kirkon lattian alle. Tästä tavasta alkoi tulla ongelmia voimakkaan hajun ja lattian alustan nopean täyttymisen takia, ja se kiellettiin 1700-luvun lopussa, joskin tapaa alettiin tehokkaasti valvoa vasta Suomen sodan jälkeen 1800-luvulla. Suomessa kirkon lattian alle hautaaminen kiellettiin kokonaan keisarillisella asetuksella v. 1822. 1800-luvulla ja sitä aiemmin taloissa tuli olla kuoleman varalta arkuksi sopivia lankkuja ruumislaudoiksi. Vainaja siirrettiin aittaan odottamaan hautajaisia. Aitassaolo kesti tavallisesti noin viikon.


title: Hautaus

text: Nykyisin vainajan ruumis viedään ruumisautolla sairaalan tms. ruumishuoneelle, jossa vainajalle voidaan tehdä oikeuslääketieteellinen tai lääketieteellinen ruumiinavaus noin kahden viikon kuluessa henkilön kuolemasta. Pyynnön oikeuslääketieteellisestä kuolemansyyn selvityksestä tekee poliisi, mikäli vainaja on kuollut kotonaan tai jossakin kodin ulkopuolella. Mikäli vainaja on kuollut laitoksessa, kuten vanhainkodissa, sen vainajan hoidosta vastaava lääkäri voi kirjoittaa suoraan kuolintodistuksen vainajan sairaskertomukseen perustuen. Lääketieteellinen ruumiinavaus voidaan tehdä omaisten pyynnöstä tai hoitavan sairaalan pyynnöstä lääketieteellisin perustein. Vainaja voidaan haudata sen jälkeen kun omaiset ovat saaneet lääkäriltä hautausluvan.


title: Hautaus

text: Vainajan palattua obduktiosta kotikunnan ruumishuoneelle, omaiset usein haluavat nähdä vainajan ja todeta arkussa olevan vainajan henkilöllisyyden oikeaksi, jolloin arkun kansi avataan ja omaiset voivat jättää viimeisen jäähyväisensä hänelle. Samassa yhteydessä voidaan veisata tilanteeseen sopiva virsi.


title: Hautaus

text: Kustannukset ruumiinavauksesta ja siihen liittyvistä kuljetuksista takaisin vainajan kotikuntaan maksaa pyynnön tekijä eli tavallisesti poliisilaitos.


title: Hautaus

text: Hautajaistilaisuutta ennen ruumis tuodaan arkussa siunauskappeliin. Sen jälkeen järjestetään hautajaiset ja muistotilaisuus.


title: Hautaus

text: Suomen evankelisluterilaisessa kirkossa vainajan siunaamisessa pappi ottaa hiekka-astiasta pitkävartisella kauhalla yhteensä kolme kertaa hiekkaa ja kaataa jokaisen kauhallisen arkun päälle.


title: Hautaus

text: Tuhkauksen yleisyys vaihtelee suuresti maittain. Japanissa lähes kaikki vainajat tuhkataan, ja tuhkaus on hyvin yleistä myös Taiwanissa, Hongkongissa ja Singaporessa. Euroopan maista vuonna 2010 esimerkiksi Sveitsissä, Tšekissä, Ruotsissa, Isossa-Britanniassa ja Alankomaissa selvästi yli puolet vainajista tuhkattiin. Suomessa tuhkaus on yleistynyt etenkin kaupungeissa. Vuonna 2016 Suomessa kaikista vainajista enemmistö, 51 %, tuhkattiin.


title: Hautaus

text: Tuhkauksessa arkku hautaan laskemisen sijaan poltetaan eli tuhkataan krematoriossa. Läheiset saavat yleensä uurnaan laitetun tuhkan itselleen. Polttohautauksessa tuhka voidaan sijoittaa uurnassa joko tavalliseen sukuhautaan, erityiseen uurnahautaan, uurnalehtoon tai -holviin eli kolumbaarioon.


title: Hautaus

text: Paitsi sijoittaa uurnaan, vainajan tuhkan saa sirotella erityiseen muistolehtoon tai luontoon. Lehdossa vainajan tuhka voidaan sijoittaa nurmen alle ilman uurnaa.


title: Hautaus

text: Tuhkan saa sirotella myös luontoon mutta siihen on hankittava alueen omistajan tai haltijan lupa ja tuhkan lopullinen sijoituspaikka on ilmoitettava krematorioon. Luontoon siroteltaessa on olennaista, että paikasta ei saa muodostua hautaluonteista tilaa eikä paikalle saa pystyttää esimerkiksi muistomerkkiä.


title: Hautaus

text: Uusi hautaustoimilaki edellyttää myös, että tuhka on sijoitettava lopullisesti yhden vuoden kuluessa tuhkauksesta, eikä sitä saa jakaa useampaan hautapaikkaan. Tuhkauurnaa ei voi sijoittaa yksityisasuntoon. Uurnan voi myös haudata yksityiselle maalle maanomistajan luvalla, eikä siihen tarvita muita lupia, mikäli hautapaikalle ei pysytetä muistomerkkiä. Muistomerkin pystyttämisen jälkeen paikasta muodostuu lain silmissä hautapaikka, joka taasen vaatii aluehallintokeskuksen luvan.


title: Hautaus

text: Merelle sirottelukin on mahdollista, joko hakemalla luvan vesialueen omistajalta tai esimerkiksi Helsingissä on tätä varten kaupungin omistama merialue, Harmajan majakan länsipuolella.


title: Hautaus

text: Laivoissa on ollut tapana haudata kuolleet mereen ilman polttohautausta. Tämä oli yleistä aikaisemmin, jolloin merimatkat olivat varsin pitkäkestoisia, ja saattoi kestää pitkiäkin aikoja ennen kuin laiva pääsi lähelle maata. Tätä harjoitetaan vielä nykypäivänäkin, esimerkiksi joidenkin merimiesten ja merisotilaiden tapauksessa.


title: Hautaus

text: Tiibetissä on käytössä myös ilmahautaus eli taivashautaus, koska maassa ei ole paljoa poltettavaa puutavaraa, ja kivinen vuoristomaasto ei sovellu ruumiiden hautaamiseen maahan. Ilmahautaamisessa ruumis hajotetaan ja annetaan petolintujen syötäväksi. Myös zarathustralaiset harjoittavat tätä tapaa: ruumis sijoitetaan ns. "hiljaisuuden torniin" ja petolintujen annetaan syödä se.


title: Hautaus

text: Avaruushautajaiset ovat nykyaikana myös mahdollisia – osa vainajan tuhkasta laitetaan esimerkiksi varta vasten suunniteltuun satelliittiin. Menetelmä on tosin kallis, ja nykyteknologialla kaiken vainajan tuhkan, saati kokonaisten vainajien, lähettäminen avaruuteen ei ole käytännöllistä - usein avaruuteen lähetetään vain muutamia grammoja tuhkaa. Kuuluisia ihmisiä, joiden tuhkaa on haudattu avaruuteen, ovat mm. Gene Roddenberry ja Timothy Leary. Eugene Shoemakerin tuhkaa vietiin Kuuhun Lunar Prospector -luotaimen mukana.


title: Hautaus

text: Ruotsalaisen Susanne Wiigh-Mäsakin kehittämässä ekologisessa hautaustavassa, "promessoinnissa", ruumis pakastetaan ja upotetaan nestemäiseen typpeen. Hauraaksi muuttunut ruumis hajotetaan värähtelyllä tomuksi. Tomu siirretään tyhjiökammioon, jossa sen sisältämä neste haihdutetaan pois. Kuivasta, hajuttomasta tomusta erotellaan elohopea ja lääketieteelliset laitteet. Tomu voidaan myös desinfioida. Lopulta vainajan maalliset jäännökset siirretään maissitärkkelyksestä valmistettuun arkkuun. Arkku lasketaan matalaan hautaan, jossa se muuttuu maaksi yhden vuoden aikana. Haudan merkiksi paikalle istutetaan puu, joka kasvaa rikkaan mullan ravitsemana.


title: Hautaus

text: Nykyihmisen sisarlaji, jo sukupuuttoon kuollut neandertalinihminen hautasi joskus kuolleensa. Vainaja saatettiin peittää punamultaan tai okraan, tai hautaan asetettiin työkaluja.


title: Hautaus

text: "Ekshumaatio" tarkoittaa haudatun kaivamista ylös haudasta. Haudattu ruumis kaivetaan ylös esimerkiksi kuolemansyyn tutkimisen takia. Ekshumaatio on Suomessa hyvin harvinaista. Laki kuolemansyyn selvittämisestä ylittää hautarauhan koskemattomuuden. Omaisten lupaa haudan avaamiseen ei tarvita.


title: Roberto Donadoni

text: Roberto Donadoni (s. 9. syyskuuta 1963) on italialainen jalkapalloilija ja jalkapallovalmentaja.


title: Roberto Donadoni

text: Pelaajana Donadoni viihtyi yleensä keskikentän vasemmalla laidalla. Hän aloitti uransa Atalantan riveissä vuonna 1982. Vuonna 1986 Donadoni siirtyi AC Milaniin ja saavutti seuran riveissä muun muassa viisi Italian mestaruutta, kolme Euroopan Cupin/Mestarien liigan voittoa ja kaksi Intercontinental Cupin voittoa.


title: Roberto Donadoni

text: Vuosina 1996–1997 hän edusti Yhdysvaltojen MLS-liigan MetroStarsia. Vuonna 1997 Donadoni palasi Milaniin ja voitti kuudennen Italian mestaruutensa keväällä 1999. Vuosina 1999–2000 hän edusti vielä Al-Ittihadin joukkuetta Saudi-Arabiassa.


title: Roberto Donadoni

text: Italian maajoukkueessa Donadoni pelasi 63 ottelua ja teki niissä viisi maalia. Hän edusti Italiaa vuoden 1990 MM-kotikisoissa, vuoden 1994 MM-kisoissa ja vuoden 1996 EM-kisoissa.Valmentajauransa Donadoni aloitti alasarjaseura Leccossa, jota hän valmensi vuosina 2001–2002. Tämän jälkeen hän valmensi Livornoa kaudella 2002–2003 ja Genoaa kaudella 2003–2004. Vuonna 2005 Donadoni palasi Livornoon ja saikin joukkueen menestymään erinomaisesti, mutta erosi kuitenkin keväällä 2006 saatuaan kovaa kritiikkiä seuran puheenjohtajalta. Italian päävalmentajaksi hänet nimitettiin kesällä 2006.


title: Roberto Donadoni

text: Donadonin johdolla Italian maajoukkue selvitti tiensä EM-kisoihin 2008. Italian jatkopaikka ratkesi vasta toiseksi viimeisellä kierroksella Skotlantia vastaan, kun Italia voitti 2–1 Glasgow'ssa. Menestyksestä huolimatta Donadoni ei ole median keskuudessa yhtä suosittu kuin edeltäjänsä Marcello Lippi.


title: Roberto Donadoni

text: Donadonia kohtaan on ladattua valtaisia menestyspaineita EM-kisojen 2008 alla. Tiedotusvälineiden mukaan Italian jalkapalloliitto edellyttää Donadonin luotsaavan Italian vähintään välieriin, mikäli hän voi jatkaa tehtävässään MM-2010 -projektin loppuun saakka. Donadonin mukaan hän on saanut tiedon vain median välityksellä, mikä on entisestään aiheuttanut kitkaa maajoukkuevalmentajan ja liiton välille.


title: Roberto Donadoni

text: EM-lopputurnauksessa kiistellyn Donadonin luotsaama Italia aloitti vaisusti kärsimällä 3–0 murskatappion Alankomaille. Kun toinenkin ottelu Romaniaa vastaan sujui nihkeissä merkeissä päättyen 1–1, oli Italian jatkopaikka sekä omissa että Romanian käsissä. Päätösottelussa Ranskaa vastaan peli parani ja Donadoni sai piiskattua miehistönsä Andrea Pirlon johdolla 2–0 voittoon ja puolivälieriin. Puolivälierissä vastaan asettui kova Espanja. Varovainen ja tarkka peli johti 120 minuutin maalittomaan tahkoamiseen, joskin Espanja oli hitusen niskan päällä. Donadonin ja Italian matka katkesi pilkuilla kärsittyyn 4–2 tappioon. Italian jalkapalloliitto ilmoitti ottelun jälkeen, että Donadonin asema Italian päävalmentajana arvioidaan lähiviikkoina. Yhtenä suosikkina hänen seuraajakseen on ehdotettu jopa Marcello Lippiä.


title: Roberto Donadoni

text: 26. kesäkuuta ilmoitettiin odotetusti, ettei Donadoni jatka Italian maajoukkuevalmentajana. Hänen paikkansa ottaa kaksi vuotta sivussa ollut Marcello Lippi.


title: Roberto Donadoni

text: Donadoni palasi valmennustehtäviin maaliskuussa 2009, kun Serie A:ssa pelaava SSC Napoli palkkasi hänet uudeksi päävalmentajakseen. Donadonin johdolla Napoli sijoittui kauden päätteksi lopulta kahdenneksitoista ja hän sai jatkaa tehtävässään. Kausi 2009/10 alkoi kuitenkin hieman yskähdellen ja joukkueen onnistuttua keräämään vain seitsemän pistettä yhtä monesta liigaottelusta Donadoni sai potkut lokakuun 2009 alussa.


title: Roberto Donadoni

text: Marraskuun puolivälissä 2010 Donadoni palasi valmennustehtäviin Serie A:ssa sijalla 17 majailleen Cagliari Calcion päävalmentajana. Donadonin johdolla Cagliari nousi pois putoamiskurimuksesta sijouttuen lopulta 14:nneksi. Donadoni sai potkut elokuussa 2011 vain pari viikkoa ennen uuden kauden alkua arvosteltuaan seurajohtoa Alessandro Matrin myymisestä.


title: Roberto Donadoni

text: Tammikuussa 2012 Donadonista tuli Serie A:ssa sijalla 15 majailleen Parman päävalmentaja. Donadonin johdolla Parman peliesitykset parantuivat huomattavasti ja joukkue pelasi historiansa pisimmän voittoputken, seitsemän liigaottelua ja nousi lopulta loistavan kevätkauden myötä kahdeksanneksi. Kaudella 2012/13 putoajaksi ennustettu Parma oli 10:s ja varmisti kirkkaasti liigapaikkansa. Jymymenestys tuli kaudella 2013/14, kun Donadoni piiskasi Parman peräti kuudenneksi, mikä tiesi paikkaa europeleihin seitsemän vuoden tauon jälkeen. Pelilliset ansiot eivät kuitenkaan auttaneet, sillä Parma menetti UEFA-lisenssinsä ja kärsi pisterangaistuksen kaudelle 2014/15 seuran maksamattomien velkojen takia. Lopulta seuran taloustilanne ajautui umpikujaan ja Parman konkurssin seurauksena kausi päättyi jumbosijaan. Donadoni erosi seurasta ja kertoi, ettei Parma ollut maksanut hänen tai pelaajien palkkoja sitten heinäkuun 2014.


title: Roberto Donadoni

text: Lokakuun lopussa 2015 Donadonista tuli surkeasti liigakautensa aloittaneen Bolognan päävalmentaja. Donadoni sai Bolognan tulokset noususuhdanteeseen ja hieman heikommasta loppukaudesta huolimatta joukkue nousi liigassa sijalle 14 ja säilytti sarjapaikkansa. Kaudella 2016/17 sujui tuloksellisesti edellisen veroisesti ja alavireisesti. Bolognan liigasijoitus putosi pykälällä. Kaudella 2017/18 Bologna oli toistamiseen 15. sijalla. Kauden jälkeen Donadoni jätti Bolognan.


title: Progressiivinen psytrance

text: Progressiivinen psytrance on psytrance-musiikin alalaji, joka kehittyi 2000-luvun alkupuolella.


title: Progressiivinen psytrance

text: Progressiivisessa psytrancessa yhdistellään elementtejä minimaalisesta elektronisesta musiikista ja psykedeelisen trance-musiikin monimutkaisemmista kuvioista. Musiikki on myös tempoltaan yleensä hieman hitaampaa. Kappaleet kehittyvät hitaasti ja genren nimen mukaisesti progressiivisesti.


title: Progressiivinen psytrance

text: Tyylisuunnan arvostetuimpia ja tunnetuimpia levy-yhtiöitä sijaitsee Tanskassa, Ruotsissa ja Saksassa.


title: Paulo Ferreira

text: Paulo Renato Rebocho Ferreira (s. 18. tammikuuta 1979 Cascais, Portugali) on portugalilainen jalkapalloilija, pelipaikaltaan oikea puolustaja.


title: Paulo Ferreira

text: Ferreira edusti pitkään Chelseaa ja sitä ennen kotimaassaan Estoril-Praiaa, Vitóriaa ja FC Portoa. Ferreira on saavuttanut Porton riveissä kaksi Portugalin mestaruutta, Portugalin cupin voiton, UEFA Cupin voiton ja Mestarien liigan voiton sekä Chelsean riveissä kaksi Valioliigan mestaruutta ja Englannin liigacupin voiton. Keväällä 2013 hän lopetti aktiiviuransa.


title: Paulo Ferreira

text: Ferreira kuului vuosina 2000–2010 Portugalin maajoukkueen vakionimiin. Hän edusti maataan vuoden 2004 EM-kisoissa ja vuoden 2006 MM-kisoissa.


title: Traïanós Déllas

text: Traïanós Déllas (, s. 31. tammikuuta 1976 Thessaloniki, Kreikka) on kreikkalainen jalkapalloilija, pelipaikaltaan keskuspuolustaja.


title: Traïanós Déllas

text: Déllas edustaa tällä hetkellä kyproslaista Anorthosis Famagustaa. Aiemmin hän on edustanut seuratasolla kotimaassaan Arisia ja Panserraikosia, Englannissa Sheffield Unitedia sekä Italiassa Perugiaa, AS Romaa sekä AEK Ateenaa.


title: Traïanós Déllas

text: Déllas kuului aiemmin Kreikan maajoukkueen luottopelaajiin. Hän oli tärkeässä roolissa, kun Kreikka voitti mestaruuden vuoden 2004 EM-kisoissa.


title: Dejan Savićević

text: Dejan Savićević (, s. 15. syyskuuta 1966 Titograd) on montenegrolainen entinen jalkapalloilija, pelipaikaltaan hyökkäävä keskikenttäpelaaja. Hän toimii Montenegron jalkapalloliiton puheenjohtajana.


title: Dejan Savićević

text: Savićević aloitti uransa Budućnostin riveissä silloisen Jugoslavian sarjassa vuonna 1982. Vuonna 1988 hän siirtyi Belgradin Punaiseen Tähteen, jonka riveissä hän voitti kolme liigamestaruutta ja yhden cup-mestaruuden sekä Euroopan Cupin ja Intercontinental Cupin vuonna 1991. Vuonna 1992 Savićević siirtyi italialaiseen AC Milaniin, jonka paidassa hän saavutti muun muassa kolme Italian mestaruutta sekä Mestarien liigan voiton vuonna 1994. Vuosina 1999–2001 Savićević edusti vielä Punaista Tähteä ja itävaltalaista Rapid Wieniä.


title: Dejan Savićević

text: Maajoukkuetasolla Savićević edusti sekä Jugoslavian sosialistista liittotasavaltaa että pelkästään Serbian ja Montenegron muodostamaa Jugoslavian liittotasavaltaa. Edellisen paidassa hän pelasi vuoden 1990 MM-kisoissa ja jälkimmäisen paidassa puolestaan vuoden 1998 MM-kisoissa. Yhteensä Savićević pelasi 55 maaottelua ja teki niissä 29 maalia.


title: Dejan Savićević

text: Vuosina 2001–03 Savićević valmensi Jugoslavian liittotasavallan/Serbia ja Montenegron maajoukkuetta heikolla menestyksellä. Vuodesta 2004 lähtien hän on toiminut Montenegron jalkapalloliiton puheenjohtajana.


title: Libanonin lippu

text: Libanonin lippu on Libanonin kansallistunnus vaakunan, moton ja kansallislaulun ohella. Se hyväksyttiin käyttöön 7. joulukuuta 1943. Se oli aluksi Libanonin parlamentin jäsenen, kansanedustaja "Saeb Salamin" oman kotinsa käyttöön suunnittelema lippu.


title: Libanonin lippu

text: Lippu muodostuu kahdesta poikittaisesta punaisesta osiosta, joiden väli on valkea. Valkoinen osio on kaksi kertaa leveämpi kuin kumpikin punainen osio (suhteessa: 1:2:1). Vihreä libanoninsetripuu on lipun keskiosassa, molempien punaisten raitojen välissä. Setripuun leveys on yksi kolmasosa lipun leveydestä. Lippu kuvataan Libanonin perustuslaissa, luku 1 ja artikla 3.


title: Libanonin lippu

text: Punaiset osat lipussa symboloivat vapaustaisteluissa vuodatettua puhdasta verta. Valkoinen raita puolestaan symboloi rauhaa, sekä Libanonin vuoria peittävää valkoista lunta. Vihreä setripuu on Libanonin maroniittikristittyjen tunnus


title: Libanonin lippu

text: Kautta historian Libanon, tai ainakin se alue jolla valtio sijaitsee, on käyttänyt lippua, joka on kuulunut maata hallinneille: foinikialaisille, mamelukeille ja ottomaaneille.


title: Libanonin lippu

text: Maroniitit käyttivät 1700-luvun puolivälissä valkoista lippua, jonka keskellä oli setripuu. On todennäköistä, että ensimmäisessä maailmansodassa Libanonin kansallismieliset lisäsivät lippuun punaiset poikkiraidat, jotka ensi kädessä symboloivat marttyyrien verta ja toisekseen punainen ja valkoinen olivat Libanonin legioonan värit, joka muodostettiin vuonna 1916 ja on ollut alkuna Libanonin armeijalle.


title: Libanonin lippu

text: Kansainliiton aikana Libanon oli Ranskan mandaattialue. Tällöin Libanonin lipun suunnitteli Libanonin uudelleensyntymisen liikkeen puheenjohtaja Naoum Mukarzel. Lippu oli samanlainen kuin Ranskan trikolori, mutta sen keskelle on lisätty Libanonin setripuu.


title: Libanonin lippu

text: Itsenäistymisen myötä nykyisen Libanonin lipun suunnitteli "Saeb Salam" omaan käyttönsä. Hän oli Libanonin parlamentin jäsen. Lippu hyväksyttiin maan viralliseksi symboliksi 7. joulukuuta vuonna 1943 pidetyssä parlamentin istunnossa, jossa maan perustuslain viidettä artiklaa muokattiin.


title: Henri Heino

text: Henri Heino (s. 14. kesäkuuta 1986 Lahti) on suomalainen jääkiekkoilija, joka pelasi kaudella 2016–2017 SM-liigajoukkue Pelicansissa. Heino on lahtelaista juniorituotantoa. Hänen uransa alkoi Kiekko-Reippaan riveissä jossa hän oli monen vuoden ajan eri ikäluokkien maajoukkuekuvioissa.


title: Henri Heino

text: Ensimmäiset SM-liiga pelinsä Heino pääsi pelaamaan kaudella 2003–2004 ollen vielä Kiekko-Reippaan organisaatiossa. Kaudeksi 2005–2006 Heino siirtyi lopullisesti Pelicansin organisaatioon ja on siitä lähtien edustanut Pelicansia lukuun ottamatta 2011–2015 Jokereissa ja Ässissä viettyjä kausia.


title: Henri Heino

text: SM-liigassa Heino on profiloitunut puolustavaksi hyökkääjäksi, joskin tarvittaessa kykenee kiekolliseen peliin. Puolustavan roolin myötä hän onkin useimmiten joukkueensa parhaimpia alivoimapelaajia ja aloittajia. Heikkouksiin voidaan laskea tietynlainen tasapaksuisuus suorittamisessa ja puutteet kiekollisessa pelissä.


title: Henri Heino

text: Kausi 2005–2006 oli Heinon ensimmäinen varsinainen kausi SM-liigassa. Heino keräsi 46 ottelussa pisteet 1 + 4 = 5. Heinon kausi huipentui kun hänet valittiin alle 20-vuotiaiden maajoukkueeseen. Valinta oli Heinolle ensimmäinen juniorimaajoukkuetasolla, vaikkakin hän oli lähellä valintaa nuorten alle 18-vuotiaiden MM-kisajoukkueeseen vuoden 2004 kisoihin.


title: Henri Heino

text: Kyseisellä kaudella Heino oli mukana voittamassa kultaa alle 18-vuotiaiden maajoukkueen rungon käsittäneessä Viking Cup -joukkueessa vuonna, Albertan Camrosessa.


title: Henri Heino

text: Alle 20-vuotiaiden maajoukkueessa Heinon rooli joukkueessa oli pieni; tarkoituksena pelata puolustavaa roolia. Heino onnistui kisojen aikana kerran maalinteossa Norjaa vastaan.


title: Henri Heino

text: Kausi 2006–2007 oli Heinon varsinainen "läpimurtokausi", kun hän teki pisteet 5 + 12 = 17. Nämä tehot olivat monien jääkiekkokolumnistien mielestä hyvinkin vakuuttavat ottaen huomioon Heinon roolin joukkueessa. Pisteet riittivät vakuuttaman myös Pelicansin valmennusjohdon, kun Heinolle solmittiin kaksivuotinen jatkosopimus. Heino palkittiin myös Pelicansin joukkueen sisällä kiertävällä ""Päävalmentajan maljalla"" kauden päätteeksi.


title: Henri Heino

text: Heino sai myös kauden 2006–2007 runkosarjan päätteeksi Pohjolan Ottelun Vakuuttaja -palkinnon SM-liigalta. Hän voitti palkinnon, vaikka Martin Kariyalla oli yhtä paljon ykkössijoituksia (15). Palkinto jaettiinkin tasatilanteen vuoksi yksittäisten äänien perusteella, jonka Heino voitti.


title: Henri Heino

text: Kaudella 2007–2008 Heino jatkoi tasonnostoaan pelillisesti, mutta pisteiden valossa kausi heikompi kuin aikaisemmin. Heino pelasi suurimman osan kaudesta Pelicansin "jarrukentässa", jonka hän muodosti yhdessä Leo Komarovin ja Kari Sihvosen kanssa. Ketju saikin paljon huomiota pitkin kautta onnistuneesta pelityylistään, jolla he onnistuivat pimentämään vastustajan tähtipelaajia.


title: Henri Heino

text: 2007–2008 Playoffeissa Heino nousi yhdessä ketjunsa kanssa suurempaan tietoisuuteen kun he pelasivat Ville Leinon kenttää vastaan playoff-sarjassa Jokereita vastaan.


title: Henri Heino

text: Alkukaudesta Heino pelasi yhdessä viimekautisten ketjutovereidensa (Sihvonen, Komarov) kanssa, mutta Pelicansiin hankitun Lasse Pirjetän ja kauden 2007–2008 toiseksi parhaan keskushyökkääjän Toni Koivusen loukkaantumisten myötä siirtyi Komarov keskushyökkääjäksi ja Marko Pöyhönen siirtyi pelaamaan Heinon johtamassa "jarrukentässä". Pelicansin heikon alkukauden takia ketjukokoonpanot vaihtuivat kuitenkin useasti, joten Pöyhösen siirtyminen vakiintui vasta kauden edetessä.


title: Henri Heino

text: Heino sai kauden 2008–2009 aikana täyteen 200 SM-liigaottelua Jokereita vastaan pelatussa ottelussa 9.12.


title: Henri Heino

text: Kevätkaudella Heinon johtaman kentän peli loksahti lopullisesti yhteen ja yhdessä Pelicansin yleisen ilmeen noustessa ketju muodostikin useissa peleissä Pelicansin tehokkaimman kentän. Tästä parhaimpana osoituksena oli Heinon ensimmäinen kahden maalin ilta 14. helmikuuta pelatussa pelissä Jokereita vastaan. Sama tehokkuus jatkui läpi kevätkauden ja johti lopulta henkilökohtaiseen runkosarjan piste-ennätykseen (9 + 13 = 22) mikä samalla oikeutti Pelicansin sisäisessä pistepörssissä sijalle 8.


title: Henri Heino

text: Toni Koivusen paluu runkosarjan viimeisillä kierroksilla siirsi Komarovin takaisin Heinon kenttään Pöyhösen tilalle ja playoffsarjassa Ilvestä vastaan ketju olikin tutussa jarruroolissaan mihin se kauden alussa oli alun perin tarkoitettu.


title: Henri Heino

text: Tappio puolivälierissä tiputti Pelicansin jatkopeleistä, mutta Heinon kausi jatkui vielä kun hänet valittiin kauden päätteeksi A-maajoukkueen ensimmäiseen MM-leiriryhmään Unkarissa pelattaviin maajoukkuepeleihin. Valinta oli Heinolle ensimmäinen A-maajoukkuetasolla.


title: Henri Heino

text: Heino pääsi mukaan myös seuraavalle MM-leirille Sveitsiin ja samalla viikolla julkistettiin 2-vuotinen jatkosopimus Pelicansiin .


title: Henri Heino

text: Heino siirtyi SM-liigan siirtoajan umpeutuessa 31.1.2011 Jokereihin loppukauden sopimuksella.


title: Henri Heino

text: Heino pelasi Jokereissa maaliskuussa 2012 400. SM-liigan runkosarjaottelunsa Kärppiä vastaan.


title: Henri Heino

text: Kausi 2012-2013 alkoi Heinon osalta hyvin niin pelillisesti kuin pisteidenkin valossa. Alkukausi lupasi uutta piste-ennätystä kun kauden 12 ensimmäistä ottelua toivat pisteitä 2+6. Pelit kuitenkin pysähtyivät kuin seinään Heinon loukkaannuttua 12.10 ottelussa Lahden Pelicansia vastaan. Polvivamma piti miehen sivussa hieman yli kaksi kuukautta ja Heino palasikin pelaavaan ottelukokoonpanoon vasta 18.12.2012 ottelussa Rauman Lukkoa vastaan. Loukkaantumisen jälkeen pelit eivät onnistuneet pistesaldoa katsottaessa samalla tasolla kuin aiemmin. Loppukauden pelit toivat pistesaldoon vain 4 syöttöpistettä lisää.


title: Henri Heino

text: Muilla mittareilla katsottuna Heino kuitenkin jatkoi samalla tasolla kuin aiemmin, toimien edelleen yhdessä Riku Hahlin kanssa valmennuksen luottopelaajana alivoimassa ja vastustajien parhaimpia pelaajia vastaan pelatessa. Jokereiden kausi oli kuitenkin monessa mielessä ristiriitainen. Joukkue voitti SM-liigan runkosarjan maalimäärissä mitattuna hyvinkin tehottamalla pelillä. Tehottomuus koituikin Jokereiden tuhoksi joukkueen tiputtua ensimmäisellä puolivälieräkierroksella Lukkoa vastaan.


title: Henri Heino

text: Kauden päättyessä Jokerit tarjosi Heinolle jatkoa, mutta Heino kieltäyi sopimuksesta vedoten haluunsa etsiä enemmän vastuuta muualta. Kausi 2012-2013 oli näin ollen Heinon toistaiseksi viimeinen Jokereissa.


title: Henri Heino

text: Kaudeksi 2013–2014 Heino siirtyi edellisen kauden mestarijoukkueeseen, Porin Ässiin, kaksivuotisella sopimuksella tarkoituksenaan hakea uralleen uutta nostetta kiekollisemman pelin muodossa. Edellisen kauden mestarijoukkueena Ässät oli menettänyt paljon mestarijoukkueensa pelaajia, mutta oli samalla hankkinut SM-liigan tasolle kovia vahvistuksia. Ässät olikin varteenotettava paikka aloittaa uuden nosteen hakeminen Heinolle. Kausi kuitenkin alkoi huonosti ja Ässien syyskausi oli täynnä pettymyksiä. Heinoon asetetut kiekolliset vaatimuksetkaan eivät täyttyneet odotusten mukaisesti. Heinolle tyypillinen puolustuspelaaminen oli edelleenkin kuosissaan, mutta saavutukset pisteiden valossa olivat heikot.


title: Henri Heino

text: Ässien ahdingon kasvaessa alkoi myös ketjuruletti, jonka seurauksena Heino pääsi pelaamaan useiden variaatioiden jälkeen Ässiin tulosten tekijöiksi hankkittujen Niklas Hagmanin ja Dragan Umicevicin kanssa. Tämä siirto alkoi tuottaa tulosta ja Heino taiteilikin oman maali -ja piste-ennätyksen 13+10=23 kauden päätteeksi pitkälti ketjusiirroksen ansiosta. Ässien heikon alkukauden takia tästä ei kuitenkaan ollut apua ja taloudellista tappiota pienentääkseen Ässät kauppasi Hagmanin ja Umicevicin ulkomaille. Heino kuitenkin sai pysyä hyökkäväässä kentässä kauden loppuun asti tehden vielä pisteitä ilman aiemmin mainittujen pelaajien apua.


title: Henri Heino

text: Maaliskuun 5. päivä 2014 Heino saavutti 500 ottelun rajanpyykin Liigassa


title: Henri Heino

text: Kausi 2014–2015 oli Ässille haastava. Ässät oli edellisen kauden päätteeksi kaupannut pois parhaimmat pistemiehensä ja kaiken kaikkiaan kahdeksan pelaajaa poistui joukkueesta. Alkukaudesta Ässät taisteli vielä suorasta pudotuspelipaikasta, mutta pelaajamateriaalin kapeus heikensi joukkueen mahdollisuuksia ja kausi päättyikin pudotuspelien karsintakierroksella Saipaa vastaan. Heinon suoritus oli tyydyttävä pisteiden ja plusmiinus -tilaston valossa, mutta edelliskauden pistetehtailuun hän ei missään välissä päässyt. Kauden 2014–2015 päätteeksi Heino sopi kolmivuotisen sopimuksen Lahden Pelicansin kanssa palaten näin neljän vuoden jälkeen takaisin kotikaupunkiinsa


title: Henri Heino

text: Kausi 2015–2016 oli Heinolle loukkaantumisten sävyttämä ja pelattujen pelien määrä jäi alle puoleen kaikista mahdollisista. Kausiarvioissa on kuvattu kautta Heinon uran vaikeimmaksi, varsinkin kun huomioidaan aiemmat pitkät jaksot ilman loukkaantumisia. Kauteen ehti mahtua kaksi loukkaantumista, koppikomennus ja lopputuloksena epävarmaa peliä kevätkaudella loukkaantumisten jälkeen.


title: Henri Heino

text: Kauden avauspelissä HPK:ta vastaan Heinon sormi murtui ja hän joutui olemaan sivussa marraskuun puoliväliin. Tästä vajaa kaksi viikkoa ja Heinolta murtui harjoituksissa samasta kädestä sormi Juha Leimun lämäristä aiheuttaen hänelle kauden toisen loukkaantumisjakson jota kesti vuodenvaihteeseen asti. Heino palasi pelaavaan kokoonpanoon, käytyään pelaamassa Peliittojen rivissä yhden Mestis-pelin, takaisin 9.1.2016. Loppukaudella pelin taso ei noussut missään välissä aiemmin totutulle tasolle ja lopputuloksena plus-miinus tilastosta arvioitavalle pelaajalle heikko -5.


title: Henri Heino

text: Kausi 2016–2017 oli Heinon kymmenes kausi Pelicansissa ja kauden aikana rikkoutui 600. pelin raja. Kausi 2016-2017 ei myöskään alkanut ilman loukkaantumisia, kun Heino oli osallisena epäonnistuneessa taklaustilanteessa.


title: Henri Heino

text: Elokuun 2017 alussa Heinon uutisoitiin jättävän Pelicans. Pelicansin urheilutoimenjohtaja Janne Laukkasen mukaan Heinolle ei löytynyt sopivaa ruutua Pelicansista.


title: Half-Life 2: Episode Two

text: Half-Life 2: Episode Two on Valve Corporationin kehittämä ja julkaisema ensimmäisen persoonan ammuntapeli, joka on toinen "Half-Life 2" -pelin kahdesta virallisesta lisäosasta. Peli julkaistiin Microsoft Windowsille, PlayStation 3:lle ja Xbox 360:lle vuonna 2007. Vuonna 2010 peli julkaistiin Steam-jakeluohjelman kautta OS X:lle ja vuonna 2013 myös Linuxille. "Half-Life 2: Episode Two" on myös julkaistu "The Orange Box-pelikokoelmassa." Steam-palvelun kautta peliin on myös mahdollista saada suomenkieliset tekstitykset, jos käyttäjällä on Steamin suomenkielinen versio.


title: Half-Life 2: Episode Two

text: "Half-Life 2: Episode Twon" tarinassa tiedemies Gordon Freemanin ja hänen aisaparinsa Alyx Vancen tavoitteena on matkustaa White Forestin metsässä sijaitsevaan vanhaan ohjussiiloon, jossa Eli Vance, Isaac Kleiner ja uusi hahmo Arne Magnusson ovat odottamassa heitä. Edellisessä osan loppuratkaisun jälkeen taivaalle on muodostunut valtava ulottuuvusrepeämä, jonka kautta Combine-imperiumi yrittää tuoda asevoimansa Maahan. Olennainen osa juonta on Alyxin varastama kopio tietopaketista, jonka sisältämien tietojen avulla kapinalliset pystyvät sulkemaan ulottuvuusrepeämän.


title: Half-Life 2: Episode Two

text: "Half-Life 2: Episode Twon" pelimekaniikan peruselementit ovat samanlaisina kuin "Half-Life 2":ssa ja "ssa", mutta peli hyödyntää Valven uudistamaa versiota Source-pelimoottorista. Uudistetussa pelimoottorissa on mukana ominaisuus luoda valtavan kokoisia peliympäristöjä, joissa on korkeampi piirtoetäisyys ja yksityiskohtaisemmat tekstuurit kuin pelimoottorin alkuperäisessä versiossa. Sourcen fysiikkamoottoria on paranneltu siten, että peli kykenee mallintamaan talojen ja siltojen kaltaisten suurikokoisten kohteiden fysiikanmallinnusta. Pelimoottorissa ovat myös yksityiskohtaisempi animaatiojärjestelmä, dynaamiset varjostukset ja "issa" esitellyt HDR-valotehoste ja Valven työntekijöiden kommenttiraidan. "Half-Life 2: Episode Twon" uusittu pelimoottori on suunnattu myös kehittyneille tietokoneiden prosessoreille ja näytönohjaimille.


title: Half-Life 2: Episode Two

text: "Half-Life 2: Episode Twon" teemana ovat valtavan kokoiset peliympäristöt, joissa pelaaja joutuu suorittamaan liittolaisilleen erilaisia tehtäviä. "Half-Life 2":sta ja "Half-Life 2: Episode Onesta" poiketen peli ei enää sijoitu itäeurooppalaisen Kaupunki 17:n ympäristöihin, vaan kaupungin lähistöllä sijaitsevaan metsään ja vuoristoon. Uudenlaisen miljöön ansiosta pelissä eteneminen ei ole enää yhtä suoraviivaista kuin aikaisemmissa "Half-Life"-peleissä, joissa pelaajahahmo joutui liikkumaan lineaarisessa ja tarkkaan rajatussa peliympäristössä. "Half-Life 2":n esittelemä ominaisuus ohjata kulkuneuvoja tekee paluun, joten pelaaja liikkuu useimpien peliympäristöjen läpi autossa, johon myös pelaajahahmon kumppani Alyx Vance pääsee matkustajaksi. "Half-Life 2: Episode Onessa" esitellyt Alyxin uudet ominaisuudet ja liikkeet tekevät myös paluun pelissä, vaikka "Half-Life 2":n tavoin pelaaja liikkuu suurimman osan peliajasta yksin.


title: Half-Life 2: Episode Two

text: Source-pelimoottorin mahdollistaman realistisen fysiikanmallinnuksen takia pelissä on edeltäjiensä tavoin fysiikkamoottorin ympärille rakennettuja tilanteita, joissa pelaajan tarkoituksena on ratkaista liikkumista rajoittava ongelma. Uudistetun fysiikkamoottorin ansiosta tilanteet on kuitenkin suunniteltu monimutkaisemmiksi kuin aikaisemmissa peleissä, ja "Half-Life 2: Episode Twossa" on pelisarjan pisimpiin ongelmanratkaisuun pohjautuvia kohtauksia.


title: Half-Life 2: Episode Two

text: "Episode Twossa" tarina keskittyy taas Gordon Freemaniin ja hänen kumppaniinsa Alyx Vanceen ja heidän toimiinsa White Forestin metsässä ja sen lähiympäristösä joka sijaitsee Kaupunki 17:sta läheisyydessä.


title: Half-Life 2: Episode Two

text: Gordon ja Alyx ovat pakenemassa Kaupunki 17:sta viimeisellä junalla. Kun juna poistuu asemalta, Gordon ja Alyx näkevät Linnoituksen lähettämässä hätäviestin muissa ulottuvuuksissa oleskeleville Combinen sotajoukoille. Kun hätäviesti on lähetetty, junan yläpuolella lentää kaupungista pakenevien muukalaisneuvonantajien pakokapseleita, minkä jälkeen Linnoitus ja Kaupunki 17 alkavat hehkua aavemaista, sinistä valoa. Hetkeä myöhemmin Linnoituksen reaktoriydin räjähtää, Kaupunki 17 tuhoutuu ja valtava paineaalto lähestyy suurella vauhdilla junaa kohti. Kuva täyttyy sokaisevaan valoon, minkä jälkeen Gordon kuulee kirskuvan metallin äänen ja Alyxin kuiskaamassa Gordonin nimen.


title: Half-Life 2: Episode Two

text: Gordon Freeman palaa tajuihinsa romuttuneessa junassa, jonka kyydissä hän ja Alyx Vance pakenivat Combinen hallitsemasta Kaupunki 17:sta, ennen kuin kaupungin keskellä ollut valtava Linnoitus räjähti reaktoriytimen romahtamisen seurauksena. Gordon tapaa Alyxin ja poistuu junasta, minkä jälkeen kaksikko saa selville, että Linnoituksen tuhoutuminen on muodostanut Kaupunki 17:n yläpuolelle valtavan ulottuvuusrepeämän, joka voi käynnistää uudelleen portaalimyrskyt (), jotka alun perin alkoivat Nihilanthin kuolemasta. Gordon ja Alyx lähettävät hylätyltä radioasemalta viestin White Forestin metsässä sijaitsevaan ohjussiiloon, jossa Eli Vance ja Isaac Kleiner ovat odottamassa heitä. Molemmat tiedemiehet kertovat Gordonille ja Alyxille, että portaalimyrskyjen uusiutuminen mahdollistaa Combinen lähettämään asevoimansa Maahan. Alyx kuitenkin kertoo, että hänellä on Linnoituksesta varastettu kopio tietopaketista, joka sisältää Combinen kotimaailmaa koskevia tietoja ja mahdollistaa ulottuvuusrepeämän hallitsemisen ”toiselta puolelta”. Tiedemiesten mukaan he pystyisivät tietopaketin avulla sulkemaan ulottuuvusrepeämän, koska heillä on myös ohjustukikohdassa laukaisematon avaruusraketti, jonka laitteiston avulla ”superportaali” saadaan romahtamaan.


title: Half-Life 2: Episode Two

text: Gordon ja Alyx ovat matkalla White Forestiin, kunnes he saapuvat ränsistyneelle kaivosasemalle. Heidän kimppuunsa hyökkää Combinen Hunter-sotakone, joka lävistää Alyxin kehon terävillä kynsillään ja romahduttaa Gordonin päälle kiviröykkiön. Kun Gordon palaa tajuihinsa, yksinäinen vortigaunt, jonka nimeksi paljastuu myöhemmin Uriah, hajottaa sähköpurkauksella Gordonia pidätelleen kivikasan ja vie vakavasti haavoittuneen Alyxin maan alla sijaitsevaan vastarintaliikkeen tukikohtaan. Kun Gordon saapuu tukikohtaan, paikka joutuu muurahaiskorentojen ("antlions") hyökkäyksen kohteeksi. Gordon kuitenkin puolustaa tukikohtaa kunnes muita vortigaunteja saapuu paikalle. Vortigauntien parantavat Alyxin muurahaiskorentojen ”uutteella”, jota Gordon löytää muurahaiskorentojen pesästä. Vortigauntit muuttuvat purppuranvärisiksi, mutta yhtäkkiä G-Man ilmestyy ja kertoo Gordonille, että hän pelasti Alyxin hengen Black Mesan tapauksesta. Hän myös viittaa siihen, että Alyx on tärkeä avainhahmo hänen suunnitelmissaan. G-Man siirtyy tajuttoman Alyxin luokse ja käskee tätä kehottamaan isälleen, että on valmistauduttava ”ennennäkemättömiin seurauksiin” (), millä G-Man viittaa "Half-Lifen" kolmanteen jaksoon ”Unforeseen Consequences”, jossa resonanssikaskadi on raunioittanut Black Mesan tutkimuslaitoksen.


title: Half-Life 2: Episode Two

text: Kun Alyx on parannettu, hän poistuu Gordonin kanssa tukikohdasta. He näkevät sillan, jonka kautta Combine on siirtämässä sotajoukkoja White Forestiin. Gordon, Alyx ja vortigaunti taistelevat muurahaiskorentoja vastaan, minkä jälkeen vortigaunti löytää osittain romahtaneen sillan luona auton. Gordon ja Alyx jatkavat matkaansa, kunnes he löytävät hylätystä ladosta kapselin, jonka sisällä on salaperäinen Combinen neuvonantaja ("Combine Advisor"). Gordon ja Alyx sammuttavat generaattorin, jonka he luulevat toimivan olennon elossapitojärjestelmän voimanlähteenä, mutta generaattorin sammuminen avaa neuvoantajan kapselin. Olento nostaa telekineettisillä voimillaan kaksikon ilmaan ja yrittää tappaa Gordonin, mutta yhtäkkiä kapseli räjähtää ja haavoittunut neuvonantaja pakenee ladosta. Neuvonantaja hälyttää lähellä partioivat Combinen sotilaat, joten Gordon ja Alyx pakenevat autolla ja heitä jahtaa Combinen taisteluhelikopteri. Kaksikko pakenee vastarintaliikkeen tukikohtaan, jossa Gordon pudottaa alas helikopterin ja kapinalliset korjaavat vaurioituneen auton. Gordon ja Alyx jatkavat matkaansa ja selviytyvät Combinen väijytyksestä autiossa vuoristokylässä. Kun Gordon ja Alyx lopulta saapuvat White Forestin ohjussiiloon, tukikohta joutuu hyökkäyksen kohteeksi, mutta Gordon onnistuu päihittämään siiloon tunkeutuneet Combinen sotilaat.


title: Half-Life 2: Episode Two

text: Gordon ja Alyx tapaavat Eli Vancen, Isaac Kleinerin, kolmannen tiedemiehen Arne Magnussonin ja Alyxin robotin Dogin. Alyx luovuttaa isälleen tohtori Judith Mossmanin viestin, jossa Mossman kertoo löytäneensä salaperäisen ”projektin”. Tiedemiehet ymmärtävät, että projekti on itse asiassa tutkimuslaiva "Borealis", joka eräänä päivänä katosi selittämättömästi kuivasatamasta. Gordon ei tiedä laivan merkitystä, mutta Kleinerin mukaan "Borealis" olisi arvokas etu vastarintaliikkeen Combinen vastaisessa taistelussa. Vance kuitenkin uskoo, että "Borealis" on liian vaarallinen ja voimakas ase vastarintaliikkeelle, minkä vuoksi se on tuhottava. "Borealis" kuului alun perin Black Mesan kilpailijalle Aperture Sciencelle, mikä on viittaus "Portal"-pelin tapahtumiin. Myöhemmin Eli paljastaa Gordonille, että hän on ollut alusta alkaen tietoinen G-Manin olemassaolosta ja vahvistaa väitteen, jonka mukaan G-Man pelasti Alyxin Black Mesasta. Kapinalliset siirtävät Alyxin tietopaketin tietoja avaruusrakettiin ja ohjelmoivat sen uudelleen, mutta ohjussiilo joutuu jälleen Combinen hyökkäyksen kohteeksi. Tohtori Magnussonin keksimillä kokeellisilla räjähdepanoksilla aseistautunut Gordon kuitenkin nujertaa valtavat Strider-sotakoneet ja estää ohjussiilossa valmistelevan raketin tuhoutumisen.


title: Half-Life 2: Episode Two

text: Kun Combine on kukistettu, Gordon palaa ystäviensä luokse. Hän laukaisee avaruusraketin, joka käynnistyy Maan ilmakehässä ja luo yhteyden alun perin Black Mesalle kuuluneiden satelliittien kanssa. Pulssiaalto romahduttaa ulottuvuusrepeämän, minkä jälkeen Vancet kertovat Gordonille, että he ovat päättäneet lähteä pohjoiseen paikantamaan "Borealisin" ja pelastamaan Judith Mossmanin. Gordon, Alyx ja Eli ovat lentokonehallissa poistuakseen siilosta helikopterin kyydissä, mutta paikalle saapuva Combinen neuvonantaja nostaa telekineettisillä voimillaan Gordonin ja Alyxin ilmaan. Eli yrittää puolustaa ystäväänsä ja tytärtään olennolta, mutta paikalle saapuu myös toinen neuvonantaja, joka tappaa Elin. Dog kuitenkin pelastaa Gordonin ja Alyxin hengen neuvonantajilta, joista toinen haavoittuu vakavasti. Kun neuvonantajat ovat poistuneet, peli päättyy järkyttyneen Alyxin itkiessä isänsä ruumiin vieressä."Half-Life 2: Episode Two" sai edeltäjiensä tavoin pelikriitikoilta erittäin myönteisen vastaanoton. Arvostelijat kehuivat pelin laajoja peliympäristöjä ja monipuolista kenttäsuunnittelua, mutta toisaalta eräiden kriitikoiden mukaan peli oli "n" tavoin liian lyhytkestoinen.


title: Half-Life 2: Episode Two

text: Muiden "Half-Life"-sarjan pelien tavoin "Half-Life 2: Episode Twon" sääniraidan on säveltänyt Kelly Bailey. Kappaleet ovat pääasiassa ambient-tyylisiä.


title: Hafiz Allah Amin

text: Hafiz Allah Amin (1. elokuuta 1929 Paghman, Afganistan – 27. joulukuuta 1979 Kabul, Afganistan) oli Afganistanin toinen presidentti kommunistisen Afganistanin demokraattisen tasavallan aikana.


title: Hafiz Allah Amin

text: Amin pyrki laajentamaan kannatuspohjaansa kotimaassa sekä samalla saamaan Pakistanin ja Yhdysvallat kiinnostumaan Afganistanin turvallisuudesta. Hänen 104 päivää kestäneellä valtakaudellaan ainoa merkittävä poliittinen liikehdintä oli epäonnistunut sotilasvallankaappaus.


title: Hafiz Allah Amin

text: 27. joulukuuta 1979 Neuvostoliiton armeijan erikoisjoukot surmasivat Aminin ja asettivat presidentiksi Babrak Karmalin.


title: Hafiz Allah Amin

text: Hafiz Allah Amin syntyi vuonna 1921 Paghmanin kaupungissa, lähellä Kabulia. Hänen isänsä oli virkamies. Amin opiskeli matematiikkaa ja fysiikkaa Kabulin yliopistossa, mistä valmistui lukion opettajaksi ja rehtoriksi.


title: Hafiz Allah Amin

text: Vuonna 1957 hän voitti stipendin opiskeluun Columbian yliopiston opettajainkoulutuslaitokseen, New Yorkiin. Valmistuttuaan hän palasi kotiin järjestämään harjoitteluohjelmia opettajille. Palattuaan vuonna 1962 Columbiaan täydentääkseen tohtorintutkintonsa Amin liittyi Yhdysvalloissa toimivaan "Associated Students of Afghanistan" -opiskelijajärjestöön.


title: Hafiz Allah Amin

text: Ilmeisesti oleskellessaan Morningside Heightsin opiskelijamaailmassa, lähellä Columbian kampusta hän kiinnostui marxismista, vaikka Columbia ei vielä ollutkaan kokenut 1960-luvun lopun radikaalia liikehdintää.


title: Hafiz Allah Amin

text:
Vuonna 1965 hän palasi Afganistaniin ilman tohtorintutkintoa, ja ryhtyi tyttölukion opettajaksi.
Pian hän liittyi Afganistanin kansandemokraattiseen puolueeseen, ja hänestä tuli marxistisen "Khalq" "("Kansa")" -osaston jäsen.


title: Hafiz Allah Amin

text: Presidentti Muhammad Daoud Khan oli vuonna 1978 yhä piiritetyssä palatsissaan Aminin ottaessa kaappauksen johtoonsa sen jälkeen kun hänen toverinsa oli vapautettu vankilasta.


title: Hafiz Allah Amin

text: Daoudin kuoltua PDPA nousi valtaan sekä samalla Nur Muhammad Taraki Afganistanin presidentiksi ja PDPA:n pääsihteeriksi. Amin ja Babrak Karmal nimitettiin varapääministereiksi. Pyrkimys marxilais-leniniläisten uudistusten toteuttamiseen synnytti laajaa vastarintaa ja useita väkivaltaisia mellakoita.


title: Hafiz Allah Amin

text: Helmikuussa 1979 Yhdysvaltain suurlähettiläs Adolph Dubs surmattiin. Khalq saavutti poliittisen yliotteen "Parčam"-ryhmittymästä, ja Karmal pakeni Eurooppaan. Maaliskuuhun 1979 mennessä Amin oli saanut maan jokseenkin hallintaansa, ja hänet nimitettiin pääministeriksi, mutta Taraki sai pitää muut tehtävänsä.


title: Hafiz Allah Amin

text: Levottomuudet kuitenkin jatkuivat, ja hallitus joutui pyytämään lisäapua Neuvostoliitolta. Tässä Tarakin ja Leonid Brežnevin välisessä tapaamisessa päätettiin Aminin syrjäyttämisestä.


title: Hafiz Allah Amin

text: Taraki ehdotti Kabuliin palattuaan Aminille tapaamista. Amin suostui vain sillä ehdolla, että Neuvostoliiton suurlähettiläs Aleksandr Puzanov takaisi hänen turvallisuutensa. Tästä annettiinkin lupaus, jota ei kuitenkaan pidetty.


title: Hafiz Allah Amin

text: Amin kuitenkin tiedosti Tarakin tavoitteet, ja vaatimus suurlähettilään antamasta turvallisuustakuusta oli todennäköisesti vain Aminin tarkkavainuinen veto Tarakin harhauttamiseksi.


title: Hafiz Allah Amin

text: Aminin saavuttua Kansanpalatsiin alkoi tulitus. Amin pakeni vahingoittumattomana, palasi myöhemmin palatsiin tukijoidensa kanssa, ja sai Palatsikaartin vangitsemaan Tarakin.


title: Hafiz Allah Amin

text: 14. syyskuuta 1979 Amin otti hallituksen valvontaansa. Muutama päivä myöhemmin Aminin hallinto ilmoitti Tarakin kuolleen "selvittämättömään sairauteen".


title: Hafiz Allah Amin

text: Hänen hallintonsa oli tunnettu julmuudestaan. Neuvostoliitto myönsi, että 500 PDPA:n jäsentä oli saanut surmansa. Amin otti nyt vallan, ja pani toimeen omat puhdistuksensa PDPA:ssa. Saadakseen kansan rauhoittumaan hän julkisti listan 18 000 teloitetusta moittien teloituksista Tarakia. Virallisesti Afganistan on ilmoittanut teloitettujen lukumääräksi 15 000–45 000.


title: Hafiz Allah Amin

text: Amin ei koskaan ollut kovin suosittu. Uhrien vihaiset omaiset alkoivat pian kääntyä joukolla häntä vastaan, ja PDPA:n jäsenet joutuivat pelkäämään henkensä edestä.


title: Hafiz Allah Amin

text: Tänä aikana monet pakenivat Afganistanista Pakistaniin tai Iraniin, ja alkoivat järjestää vastarintaliikettä ateistisena ja vääräuskoisena pitämälleen Neuvostoliiton tukemalle kommunistiselle hallinnolle. Neuvostoliiton väliintulon jälkeen läntinen lehdistö alkoi kutsua Peshawarin kaupungissa Pakistanissa järjestäytyneitä ryhmittymiä "vapaustaistelijoiksi".


title: Hafiz Allah Amin

text: Marraskuun puolivälissä 1979 Amin käynnisti laajan sotilasoperaation Sajid Karamissa, Paktian maakunnassa nousseen vastarinnan eliminoimiseksi. Hyökkäys oli sotilaallisesti onnistunut: Siinä surmattiin yhteensä yli 1 000 vastarintataistelijaa sekä näiden sukulaista ja tukijaa. Useimmat henkiin jääneet pakenivat Pakistaniin tai ystävällismielisiin kaukaisiin kyliin.


title: Hafiz Allah Amin

text: Amin pyrki käynnistämään uudistuksen yhteiskunnan maallistamiseksi. Tätä monet afganistanilaiset pitivät islamin vastaisena. Hän lupasi lisää uskonnonvapautta, moskeijoiden kunnostamista ja Koraanin kopioiden toimittamista uskonnollisille ryhmille. Hän myös mainitsi puheissaan Allahin nimen ja totesi, että "Saur-vallankumous" "perustuu täysin islamin periaatteisiin". Monet afganistanilaiset pitivät kuitenkin Aminia vastuullisena hänen hallintonsa karkeimpiin julmuuksiin. Neuvostoliitto taas, huolestuneena siitä, että sen valtavat sijoitukset Afganistaniin saattaisivat vaarantua, lähetti maahan lisää neuvonantajia.


title: Hafiz Allah Amin

text: Amin pyrki laajentamaan kannatuspohjaansa ja pyrki puhdistamaan PDPA:n niistä, jotka uskoi vastustajikseen. Maan epävakaa tila oli kuitenkin yhä rasitteena hänen hallinnolleen. Hän pyrki saamaan lisää tukea Pakistanilta tai Yhdysvalloilta, ja kieltäytyi vastaanottamasta neuvoja Neuvostoliitolta.


title: Hafiz Allah Amin

text: Tämän takia tai tästä huolimatta Amin pyrki vahvistamaan otettaan maasta sotilaallisesti. Tätä itsenäisen nationalismin osoitusta ei katsottu hyvällä Moskovassa, vaan joulukuussa 1979 Neuvostoliiton joukot tunkeutuivat Afganistaniin.


title: Hafiz Allah Amin

text: Muslimisissit tekivät vuoristoisella maaseudulla maan armeijan olon niin tukalaksi, että presidentti Hafiz Allah Aminin hallinto kääntyi Neuvostoliiton puoleen saadakseen lisää yhä enenevässä määrin tarvitsemaansa apua.


title: Hafiz Allah Amin

text: Neuvostoliitto päätti lisätä sotilaallista apuaan Afganistanille maan kommunistisen hallinnon tukemiseksi, mutta oli tyytymätön Aminin kykyyn Afganistanin johtajana päämääriensä saavuttamiseksi. Neuvostojohtajat uskoivat KGB:ltä saamiensa tietojen pohjalta, että Amin vain horjutti Afganistanin tilannetta.


title: Hafiz Allah Amin

text: Viimeinen pisara Aminin syrjäyttämiseksi oli KGB:n agenteiltaan Kabulista saamat tiedot, joiden mukaan kaksi Aminin vartijaa oli surmannut entisen presidentin Nur Muhammad Tarakin ja Amin itse oli luultavasti CIA:n agentti. Jotkut Afganistanin armeijan neuvostoliittolaisista sotilasneuvonantajista kuitenkin suhtautuivat tietoihin epäillen. Erityisesti kenraali Vasili Zaplatin, joka tuolloin toimi poliittisena neuvonantajana, uskoi, että tilanteen oli saattanut epävakaaksi neljä Tarakin hallinnon nuorta ministeriä.


title: Hafiz Allah Amin

text: Amin pelkäsi, että neuvostojoukkoja käytettäisiin hänen syrjäyttämiseensä. Epävarmana selviämisestään ja siitä, keneen voisi luottaa, hän alkoi sijoittaa sukulaisiaan tärkeille paikoille. Yksi heistä, jonka Amin määräsi salaisen poliisin päälliköksi, salamurhattiin. Tässä vaiheessa Amin siirsi päämajansa pois Kabulista parantaakseen omaa turvallisuuttaan.


title: Hafiz Allah Amin

text: 22. joulukuuta neuvostoliittolaiset neuvonantajat kehottivat Afganistanin armeijaa huolehtimaan panssarivaunujen ja muun tärkeän kaluston säännöllisestä huollosta. Samaan aikaan teleyhteyksiä Kabulin lähistöllä vahingoitettiin, jolloin pääkaupunki jäi eristyksiin. Tämän havaittuaan Amin siirsi hallintonsa Tajbegin palatsiin, koska uskoi, että se olisi helpommin puolustettavissa miehityksen aikana.


title: Hafiz Allah Amin

text: Viisi päivää myöhemmin, 27. joulukuuta osa KGB:n Spetsnazin Alfa-ryhmän joukoista tulitti Afganistanin armeijan univormuihin pukeutuneina Kabulissa presidentinpalatsia. Presidentti Hafizullah Amin ja 200 hänen eliittikaartilaistaan saivat surmansa.


title: Hafiz Allah Amin

text: Neuvostoliiton Spetsnaz räjäytti kello 7.00 Kabulin telekeskuksen, mikä lamaannutti Afganistanin sodanjohdon. Kello 7.15 se oli vallannut sisäministeriön. Termezissä toiminut neuvostojoukkojen sodanjohto ei jäänyt odottamaan Aminin kiinni saamista, vaan ilmoitti Radio Kabulissa (lähetyksessä, johon oli etukäteen äänitetty Babrak Karmalin ilmoitus), että Afganistan oli vapautettu Aminin hallinnosta.


title: Hafiz Allah Amin

text: Neuvostoliiton politbyroo katsoi, että, tilanteessa oli vain noudatettu vuoden 1978 Ystävyys-, yhteistyö- ja hyvä naapuruus -sopimusta, jonka presidentti Taraki oli aikanaan allekirjoittanut. Neuvostoliitto sanoi, että Hafizullah Aminin oli surmannut Afgaanikapinallisten keskuskomitea, joka sen jälkeen valitsi valtionpäämieheksi maanpaossa Moskovassa eläneen Babrak Karmalin.


title: Hafiz Allah Amin

text: Neuvostoliiton hallitus ja lehdistö viittasivat toistuvasti Aminiin "CIA:n agenttina". Tämän väitteen todenperäisyyteen tosin suhtauduttiin niin Yhdysvalloissa kuin muuallakin maailmassa epäillen. Yksi todiste väitettä vastaan oli, että hän aina ja kaikkialla osoitti virallista ystävyyttä Neuvostoliittoa kohtaan. Ja vielä senkin jälkeen kun Amin ja kaksi hänen pojistaan oli salamurhattu, hänen vaimonsa totesi, ettei haluaisi hengissä selvinneiden poikiensa kanssa kuin mennä Neuvostoliittoon, koska hänen miehensä oli ollut sitä kohtaan loppuun saakka uskollinen. Hän myös muutti Neuvostoliittoon asumaan. Zaplatin ei kuitenkaan ollut saanut asiaansa ajoissa riittävästi painotetuksi.


title: Dino Crisis 3

text: Dino Crisis 3 on Capcomin kehittämä ja julkaisema toimintaseikkailupeli. Peli julkaistiin vuonna 2003 Xboxille.


title: Dino Crisis 3

text:
Peli tukee Dolby Surround 5.1 -äänentoistoa. Pelissä ei ole moninpelimahdollisuutta jaetulla ruudulla tai verkossa.
Pelissä on tarkoituksena etsiä ja ratkaista kadoksissa olleen ja nyt palanneen Ozymandius-avaruusaluksen salaperäinen arvoitus.
Apuna on hypernopeuskiihdyttimiä ja suuri joukko erittäin futuristisia aseita. Pelissä kohdataan saaliinhimoisia avaruusmutantteja ja dinosauruksia muistuttavia olentoja.


title: Dazun kalliokaiverrukset

text: Dazun kalliokaiverrukset ovat Kiinan Chongqingin maakuntatason kaupungin Dazun piirikunnassa sijaitsevia kulttuurihistoriallisesti arvokkaita kallioveistoksia, jotka on tehty pääosin 800–1200 luvuilla. Töiden aiheet ovat maallisia tai uskonnollisia. Joukosta löytyy useita buddhalais-, kungfutselais- ja taolaisvaikutteisia kallioveistoksia. Vanhimmat työt ovat 600-luvulta.


title: Dazun kalliokaiverrukset

text: Alue on listattu UNESCOn maailmanperintöluetteloon ja siihen kuuluu 75 suojeltua kohdetta, joista löytyy noin 5 000 patsasta ja yli 100 000 kiinalaista kirjoitusmerkkiä kaiverruksissa ja epigrammeissa. Veistokset sijaitsevat jyrkässä kallionseinämässä lähellä Dazun kaupunkia.


title: Dazun kalliokaiverrukset

text: Ensimmäisten kaiverrusten tekeminen aloitettiin vuonna 650 varhaisen Tang-dynastian aikana. Veistosten luomisen pääjakso alkoi 800-luvun lopussa, kun Changzhoun prefekti teki kaiverruksia Beishanvuorelle. Hänen esimerkkiään seurasivat Tang-dynastian romahtamisen jälkeen paikalliset asukkaat, säätyläiset sekä munkit ja nunnat Viisi dynastiaa -aikakaudella. Song-dynastian aikana 1100-luvulla buddhalainen munkki Zhao Zhifeng alkoi tehdä yksityiskohtaisia veistoksia ja kaiverruksia Baodingvuorella käyttäen 70 vuotta elämästään työhön. Töistä uusimmat ajoittuvat Qing-dynastiaan (1616–1911).


title: Vestmannasaaret

text: Vestmannasaaret (, "lännen miesten saaret") on pieni saariryhmä Islannin etelärannikolla. Asutusta on vain saariston suurimmalla saarella Heimaeylla.


title: Vestmannasaaret

text: Saaret ovat saaneet nimensä orjiksi vangittujen irlantilaisten mukaan. Muinaisnorjan kielessä "vestmenn" tarkoitti lännen miehiä ja irlantilaisia. Sana säilyi islannin kielessä siitäkin huolimatta, että Irlanti on idempänä kuin Islanti.


title: Vestmannasaaret

text: Vuonna 1627 saarille hyökkäsi barbareskivaltioista (nykyisestä Algeriasta) lähtenyt merirosvolaivasto, joka surmasi useita saarten asukkaista ja vei suuren osan asukkaista mukanaan Algeriaan, jossa nämä joutuivat orjiksi loppuelämäkseen.